- Evropska unija kaznila je dve farmaceutske kompanije zbog dogovora da zbog vlastite zarade, a na štetu pacijenata, ne puste u promet jeftinu alternativu lekovima za poremećaj spavanja.\nEvropska komesarka za zaštitu konkurencije Margarete Vestager, rekla je da izraelska farmaceutska kompanija Teva (Teva Pharmaceuticals) i Sefalon (Cephalon), kompanija u vlasništvu Teve, moraju da plate 60,5 miliona evra zbog dogovora da za nekoliko godina odlože puštanje u promet Tevine jeftinije verzije Sefalonovog "hit-leka" "Modafinil". Teva je zauzvrat dobila neke povoljne poslovne aranžmane i novac.\n"Modafinil" se koristi za lečenje onih koji su tokom dana prekomerno pospani i njegova robna marka "Provigil" donosi Sefalonu više od 40 odsto obrta, te bi jeftina verzija tog leka škodila poslovanju te kompanije.\n- Kineski predsednik Si Đinping rekao je da je Kina spremna da sarađuje sa Nemačkom oko vakcina kako bi se osigurala pravična i efikasna distribucija vakcina protiv kovida 19 širom sveta, posebno u zemljama u razvoju, objavila je danas Kineska medijska grupa (CMG).Si je to rekao tokom telefonskog razgovora sa nemačkom kancelarkom Angelom Merkel u utorak, nekoliko dana nakon završetka samita G20.\nEvropske zemlje se suočavaju sa drugim talasom koronavirusa, trebalo bi da se udruže radi suzbijanja virusa, rekao je Si.\nKina će i dalje nastaviti proširenje i otvaranje svog domaćeg tržišta, što će doneti nove mogućnosti za nemačke kompanije, dodao je.\n- Odrasle osobe trebalo bi da imaju 150 minuta intenzivne fizičke aktivnosti nedeljno, što je važno i mentalno zdravlje u eri korona virusa, saopštila je Svetska zdravstvena organizacija (SZO). Preporuka je da deca i adolescenti imaju prosečno sat svakodnevne telesne aktivnosti i da se ograniči vreme koje provedu pred ekranima. Pokrećući kampanju "Every Move Counts", u SZO navode da ljudi moraju da u sve više sedenterni način života uvedu fizičku aktivnost da bi smanjili rizik od bolesti.\n- Svetska zdravstvena organizacija (SZO) pozvala je afričke zemlje da brzo poboljšaju kapacitete za vakcinaciju svog stanovništva protiv korona virusa upozoravajući da je kontinent "daleko od spremnog" za masovnu vakcinaciju.\nDok se od početka meseca ubrzava potraga za vakcinom posle objave više proizvođača o dobrim rezultatima efikasnosti njihove vakcine, SZO je pozvala Afriku da pojača pripreme, oceniviši u saopštenju da je Afrika spremna za vakcine samo 33 odsto.\nAfričke zemlje bi mogle dobiti deo sredstava prema mehanizmu za dobijanje i raspodelu vakcina Kovaks (Covadž) ali takođe i iz finansiranja Svetske banke.\n- Nekoliko hiljada pakistanskih dobrovoljaca primilo je kinesku vakcinu protiv korona virusa koja još nije dobila zvanično odobrenje za upotrebu, saznaje agencije Frans pres iz zvaničnih izvora.\nOko 7.000 od 10.000 pakistanskih dobrovoljaca dobilo je vakcinu, koju su razvili kineska laboratorija CanSinoBio i Kineski institut za biotehnologiju u Pekingu, rekli su zvaničnici zaduženi za kampanju vakcinacije.\n"Prijavio sam se za plemeniti cilj koji će pomoći čovečanstvu", rekao je jedan dobrovoljac u bolnici u Islamabadu gde će vakcinisane osobe dobiti 50 dolara (42 evra) za tu akciju.\nIstraživač zadužen za nadgledanje ispitivanja u Pakistanu, Edžaz Ahmad Han izjavio je Frans presu da se prvi rezultati o efikasnosti vakcine očekuju "u naredna dva ili tri meseca".\nKineska vakcina testirana u Pakistanu nalazi se u trećoj fazi kliničkih ispitivanja, poslednjoj na ljudima, pre mogućeg odobrenja.\n- Državni službenici u Grčkoj stupili su 24-časovni štrajk, za koji se očekuje da će dovesti do poremećaja u javnom prevozu i drugim uslugama, zahtevajući, između ostalog, bolju zaštitu od korona virusa na radnom mestu.\nNivo zaliha u etiopijskom regionu Tigraj vrlo kritičan\n- Ujedinjene nacije su saopštile da je nivo nestašice u etiopskom regionu Tigraj "vrlo kritičan", a da je zbog prekida komunikacija šest miliona stanovnika tamo blokirano.\nPonestaje goriva i novca u gotovini, a više od milion ljudi je raseljeno. Hrane za skoro 100.000 izbeglica nestaće za nedelju dana, navodi se u novom izveštaju UN.\nViše od 600.000 ljudi koji se žive od dobijenih mesečnih obroka nisu ih primili u novembru.\nTigraj je trenutno odsečen od sveta jer nema komunikacije, aerodromi su zatvoreni, putevi su blokirani, a ne rade ni banke.\nZbog blokade puteva program UN za hranu ne može da pristupi i distribuira zalihe hrane iz Makeleua, glavnog grada Tigraja.\nOrganizacija "Hjuman rajts voč" (Human Rights Njatć) upozorila je da namerno sprečavanje isporuke pomoći kršenje međunarodnog humanitarnog prava.\nPremijer Etiopije, dobitnik Nobelove nagrade za mir, Abi Ahmed je 4. novembra poslao jedinice savezne vojske na Tigraj posle višemesečnih rastućih tenzija sa regionalnim vlastima Fronta za oslobođenje naroda Tigraja (TPLF). On insistira na tome da sukob naziva operacijom "primene zakona" dok su tenkovi opkolili glavni grad Tigraja Mekele u konačnoj akciji hapšenja vođa TPLF.\nUpozorio je stanovnike polumilionskog grada da se udalje od vođa Fronta ili neće biti "milosti".\n- Sud u Turskoj je na doživotni zatvor osudio 337 osoba proglašenih krivim za umešanost u pokušaj zbacivanja predsednika Redžepa Tajipa Erdogana u julu 2016.\nKako prenosi agencije, oni su proglašeni krivim za "pokušaj rušenja ustavnog poretka", "pokušaj atentata na predsednika" i "ubistvo".\nSuđenje se tri godine vodilo za skoro 500 optuženih za umešanost u puč.\nOko 60 optuženih u ovom procesu je osuđeno na blaže zatvorske kazne, a 75 je oslobođeno.\nMeđu osuđenima su i vojni piloti koji su gađali ciljeve u Ankari, kao i zvaničnici koji su upravljali akcijama iz vojne baze Akindži.\nTurske vlasti za pokušaj puča okrivljuju propovednika Fetulaha Gulena i njegovu organizaciju. Gulen živi u SAD i negira bilo kakvu umešanost.\n- Berlinska policija je saopštila da je automobil udario u kapiju kompleksa nemačke vlade i da je načinjena manja šteta.\nPolicija je saopštila da istražuje incident ispred zgrade u kojoj je kabinet kancelarke Angele Merkel, ne navodeći detalje o eventualnim povredama ili hapšenjima.\nNa jednoj strani automobila koji je udario u kapiju napisano je "Vi, proklete ubice dece i starih", a na drugoj "Prekinite s politikama globalizacije".\nMuškarcu koji je vozio automobil, lekari su ukazali pomoć na licu mesta.\nAutomobil, sa registarskim tablicama iz savezne države Severna Rajna - Vestfalija odvezli su vatrogasci.\nMetalna kapija kompleksa u koju je auto udario blago je iskrivljena.\nPeking traži od Indije da ukine zabranu za više kineskih aplikacija za mobilne telefone\n- Peking je danas zatražio od Indije da ukine zabranu za više kineskih aplikacija za mobilne telefone, u vreme tenzija između Kine i drugih država oko tehnologije i bezbednosti.\nMinistarstvo spoljnih poslova Kine optužilo je Indiju za kršenje globalnih pravila o slobodnoj trgovini i za diskriminaciju kineskih kompanija.\n"Indijska strana treba odmah da ispravi ovu diskriminišuću praksu kako bi izbegla izazivanje veće štete u odnosima dve strane", rekao je portparol kineskog ministarstva Džao Liđijan.\nIndija je objavila da uvodi zabranu za 43 aplikacije, od kojih su većina kineske, navodeći samo da ugrožavaju njen "suverenitet i integritet".\nDžao je pozvao Indiju da "zaštiti legitimna prava i interese" kineskih kompanija, ne navodeći da li Peking razmišlja o kontra-merama.\nKinesko-indijski odnosi su naročito osetljivi pošto su vojnici dve zemlje u pat-poziciji u sporu oko kontrole nad oblašću duž granice na Himalajima.\n- Prodemokratski demonstranti u Tajlandu ponovo su izašli na ulice glavnog grada Bangkoka iako je vlada zaoštrila pravnu borbu protiv njih i ponovo oživela strogi zakon protiv vređanja monarhije.Policija je juče izdala pozive za 12 vođa protesta na osnovu optužbi za uvredu monarhije, klevatanja ili vređanja članova kraljevske porodice. Za taj prestup je zaprećena zatvorska kazna do 15 godina. Većina vođa protesta već je suočena sa brojnim drugim optužbama od blokiranja saobraćaja do pobune.\nZakon o uvredi monarhije je sporan zato što svako, ne samo članovi kraljevske porodice ili vlasti, može da uloži žalbu tako da je u prošlosti korišćen kao oružje u političkim obračunima. Ali zakon nije korišćen poslednje tri godine od kada je kralj Maha Vadžiralongkorn obavestio vladu da ne želi da se on primenjuje. Kralj se nije javno oglašavao o tom zakonu od tada.\nDemonstranti traže reformu monarhije tako da može više da odgovara za svoja dela. Oni takođe traže ostavku premijera Prajut Čan-oče i njegove vlade, i izmenu ustava koji je primenjen pod vojnom vladom, da bi ga učinili demokratskijim.\n- Najveća danska novinska agencija Ricau (Ritzau) je saopštila da je odbila ucenu hakera zbog čijeg napada je primorana da obustavi emitovanje vesti i slika na uobičajen način.\nZa sada nije poznato ko stoji iza napada


Majdanpek: Raspisan javni poziv za finansiranje posebnih programa u sportu - Društvo - Dnevni list Danas\nPočetna » Vesti » Društvo » Majdanpek: Raspisan javni poziv za finansiranje posebnih programa u sportu\nMajdanpek: Raspisan javni poziv za finansiranje posebnih programa u sportu\nJ. B. K.24.01.2022. 13:31\nMajdanpek, Foto: J. B. K.\nOvogodišnjim opštinskim budžetom za finansiranje posebnih programa iz oblasti sporta opredeljeno je pet miliona dinara. Ove dotacije namenjene su sportskim omladinskim organizacijama za predškolski, školski i rekreativni sport.\nPravilnikom o odobravanju sredstava i finansiranju programa kojima se ostvaruje opšti interes u oblasti sporta na području Opštine Majdanpek definisani su uslovi i kriterijumi za konkurisanje.\nProgrami kojima se konkuriše za opštinska sredstva treba da stvore mogućnosti za afirmaciju većeg uključivanja građana u sportske aktivnosti, kao i da stvore uslove za unapređenje sportske rekreacije, odnosno bavljenja građana sportom, posebno dece, omladine, žena i osoba sa invaliditetom i uključivanje dece predškolskog i školskog uzrasta.\nU javnom pozivu se navodi, takođe, da posebni programi budu usmereni i na obezbeđenje povećanja svesti i realizacija obrazovnih i informativnih programa vezanih za borbu protiv negativnih pojava u sportu.\nКonkurs za realizaciju posebnih programa u sportu koji će biti realizovani do kraja ove godine, otvoren je do 28.januara.\nfinansiranje sportajavni pozivposebni programiMajdanpek


KULINA: OTVOREN „PINK“ – Aleksinac biz\nU Domu za smeštaj odraslih lica Kulina kod Aleksinca, otvoren je adaptirani „Pink“ paviljon površine oko 820 kvadratnih metara, u koji će biti smešteno 40 korisnika kojima je na raspolaganju i prilagođeni prostor za radnu terapiju.\nMinistar Vulin, koji je otvorio paviljon, kazao je da je politika Ministarstva da se institucije socijalne zaštite pojačavaju, da korisnici žive bolje, kao i da zaposleni rade u boljim i humanijim uslovima.\n„Upravo zato smo otvorili ovaj paviljon u koji je ministarstvo rada uložilo značajna sredstva i iz kojih će naših preko 300 korisnika koji žive ovde i čiji se život odvija baš ovde, živeti u mnogo boljim uslovima i za koje ćemo i mi i njihove porodice moći da kažemo da žive kako treba da žive ljudi i kako treba da žive ljudi u dostojanstvenim uslovima“, rekao je Vulin.\n„Socijalna zaštita se u ovoj zemlji neće smanjivati, socijalna zaštita će samo rasti, obim prava će rasti, obim korisnika će rasti, i oni koji će prvi osetiti da Srbiji bolje ide su upravo korisnici socijalne zaštite. Ni jedno davanje nije umanjeno, neka su povećana, ni jedno jedino davanje ne kasni ni sekunda, sva se isplaćuju na vreme, isplaćuju se onima kojima je potrebno“, rekao je ministar Vulin.\n„Aleksinac to zaslužuje zato što je Aleksinac opština u kojoj se socijalno odgovorno ponašaju. Upravo zato, mi smo Aleksincu dodelili 10 miliona i 180 hiljada dinara namenskih transfera za usluge u zajednici. Prošle godine to je bilo nešto preko pet miliona dinara. Kao što vidite, socijalna zaštita je prepoznata od strane države i za nju će biti više novca, za nju će biti više pomoći za sve one kojima je pomoć potrebna“, rekao j Vulin.\nMinistarstvo za rad, zapošljavanje, boračka i socijalna pitanja je od 2014. godine za održavanje Doma Kulina i njegovo opremanje opredelilo više od 77 miliona dinara, od čega je za rekonstrukciju paviljona „Pink“, uređenje platoa ispred paviljona i video nadzor izdvojeno 39,8 miliona dinara.\nBy Dušan Stevanović|Aleksinac, Društvo, Ekonomija, Najnovije vesti, Politika|Коментари су искључени на KULINA: OTVOREN „PINK“


www.kamenica.org.rs - Страница 17 од 22 - Udruzenje za lokalni razvoj Kamenica\nWednesday July 20th, 2016 VESTIAleksa Mitic\nMonday July 11th, 2016 VESTIAleksa Mitic\nZavršen je međunarodni kamp “Kamenički vis 1” ili “Kamp sa pogledom 1”\nSaturday July 9th, 2016 VESTIAleksa Mitic\nZahvaljujući Mladim istraživačima Srbije i Ministarstvu omladine i sporta, uspešno smo okončali naš prvi volonterski kamp u ovoj godini. Pored radova na uređenju Kampa i reparaciji nameštaja, 12 mladih volontera iz različitihRead More…\nSVETSKA ATRAKCIJA U NAŠEM KOMŠILUKU\nWednesday June 22nd, 2016 VESTIAleksa Mitic\nGrupa naših članova je istražila lepote „Cerjanske pećine“ jedne od najvećih i najlepših u Srbiji, koja se nalazi na svega 4,5km od našeg Kampa. Ljubaznošću naših partnera iz JP Direkcija za izgradnjuRead More…\nPrijavite se za letnje volonterske kampove Kamenički vis I i Kamenički vis II u 2016. !\nTuesday June 7th, 2016 VESTIkam2015\nUdruženje Kamenica će i ove godine, u partnerstvu sa Mladim istraživačima Srbije i uz podršku Ministartva omladine i sporta, organizovati međunarodne volonterske kampove. Realizovaćemo dva kampa na kojima očekujemo mlade iz svihRead More…\nPočinje kampanja „Provedi leto u kampu“\nWednesday May 18th, 2016 VESTIAleksa Mitic\nSredstva koja smo prikupili tokom prvog maja uložili smo u kampanju „Provedi leto u kampu“ koja će početi 20.05. Cilj kampanje je da informiše mlade u Nišu i okolini o veoma povoljnimRead More…\nFriday May 6th, 2016 VESTIAleksa Mitic\nKonačno, nakon 9 meseci intenzivnog renoviranja i priprema, naš Kamp je primio svoje prve goste! Počev od 30. aprila do 02. maja, ugostili smo ukupno 63 kampera, od kojih su najmlađi imaliRead More…\nIntervju u SUPERSTE magazinu\nWednesday April 27th, 2016 VESTIAleksa Mitic\nNa inicijativu SUPERSTE tima, odradili smo intervju sa interesantnim pitanjima na koja smo, nadam se dali dobre i inspirativne odgovore. SUPERSTE magazin je preneo naša iskustva svojim mladim čitaocima i mladimRead More…


Američke kompanije distanciraju se od Trampa i republikanaca nakon nereda\nKorporativna Amerika, uključujući i proizvođača automobila Ford, brzo se distancira od poraženog predsednika Donalda Trampa.\nKorporativna Amerika se brzo distancira od predsednika Donalda Trampa i njegovih republikanskih saveznika, a mnoga od najvećih poslovnih imena - Goldman Saks (Goldman Sachs), Koka-kola (Coca-Cola), Ford i Blu kros blu šild (Blue Cross Blue Shield) - obustavljaju političke donacije nakon što je gomila inspirisana Trampom opustošila Kapitol u smrtonosnom i nasilnom upadu prošle srede.\nZa sada se taj potez odnosi na afirmaciju vladavine zakona i jasne rezultate izbora koji će demokrata Džoa Bajdena uzdići na mesto predsednika.\nAli takođe signalizira da kompanije bivaju uznemirene spram zakonodavaca koji su podržali Trampove lažne tvrdnje o prevarama na izborima, verovatno lišavajući republikance javne podrške iz poslovnih grupa koje su donedavno bile srce političkog brenda Republikanske stranke (GOP).\n"Širi se kao požar"\n"Ovo se širi kao požar", rekao je Džefri Zonenfeld, profesor u Školi za menadžment Univerziteta Jejl, koji savetuje izvršne direktore. "Američka poslovna zajednica ima interese u potpunosti u skladu sa američkom javnošću, a ne sa Trampovim autokratskim fanatičnim krilom GOP-a."\nIpak, "pauziranje" donacija koje su najavile mnoge kompanije - uključujući Meriot (Marriott), Amerikan Ekspres (American Ekpress), AT&T, Džej-Pi Morgan (JPMorgan Chase), Dov i druge - malo je verovatno da će zadati ozbiljan udarac republikancima u Kongresu koji su glasali da ponište Bajdenovu pobedu.\n"To su simbolična obećanja", rekla je Šejla Krumolz, izvršna direktorka Centra za reaktivnu politiku, nestranačke grupe koja prati ulogu koju novac igra u politici. "Ovo je samo jedan izvor prihoda, a za neke je naizgled mali, posebno u Senatu".\nOdbori za političku akciju (PAC), koje sponzorišu korporacije, ograničeni su na doniranje 5.000 dolara po kandidatu svake godine. U trkama koje često koštaju milione dolara, takvi doprinosi čine samo mali deo ukupne slike prikupljenih sredstava.\nTako na primer, senator Džoš Havli, republikanac iz Mizurija izazvao je rašireni prezir, uključujući i dugogodišnje pristalice i vođstvo republikanskog Senata, jer je postao prvi senator koji je objavio da će se usprotiviti potvrđivanju Bajdenove pobede.\nOd 2017. godine, kada je pokrenuo svoju kandidaturu za Senat, samo oko 754.000 dolara od 11,8 miliona dolara koje je prikupio dolazi od korporativnih PAC-ova i trgovinskih grupa. To čini oko 15 odsto ukupnog iznosa njegovih prikupljanja sredstava, prema analizi obelodanjivanja finansiranja kampanje.\nŠtaviše, Havli nije bio najveći potrošač u svojoj trci. Van konzervativnih grupa, uključujući one povezane sa republikanskim vođstvom, bile su one koje su donele lavovski deo novca koji mu je pomogao da zbaci bivšu senatorku demokrata Cler Mekastli. Takve grupe su uglavnom izolovane od korporativne pauze u davanju donacija.\nVeliki korak za Holmark\nIpak, proizvođač čestitki Holmark otišao je korak dalje od većine kompanija. Kompanija sa sedištem u Kanzas Sitiju zatražila je od Havlika i nedavno izabranog senatora iz Kanzasa, Rodžera Maršala, da vrate svoje donacije zbog njihovih glasova koji se protive Bajdenovoj pobedi.\n"Holmark vjeruje da je mirna tranzicija vlasti deo temelja našeg demokratskog sistema i gnušamo se nasilja bilo koje vrste", izjavila je portparolka Holmarka ĐaoĐao Šen u saopštenju.\nPAC je Maršalu za kampanju donirao 7.000 američkih dolara, pokazuju podaci Federalne izborne komisije.\nKompanija kaže da je takođe donirala 5.000 dolara kompaniji Havleja.\nNa čekanju do izbora 2022. godine\nU mnogim slučajevima, međutim, kompanije samo na nekoliko meseci obustavljaju donacije, ostavljajući dovoljno vremena da povećaju davanja pre izbora 2022. godine.\n"Oni se kriju dok točak vesti ne krene dalje", rekao je Erik Gordon, profesor prava i biznisa sa Univerziteta u Mičigenu. "Vratiće se sa svojim čekovnim knjižicama, a političari koji se već pripremaju za takmičenja za Kongres 2022. godine čekaju na mala vrata".\nČak i ako se Tramp prodao glasačima kao milijarderski guru sa "Midinim dodirom" na ekonomiju, mnogi poslovni lideri već su se tiho povukli od predsednika koji je izvršio okomio na trgovinu, zapalio rasizam, ograničio imigraciju i koi nije uspeo da suzbije smrtonosnu pandemiju.\nAli odbijanje se ubrzalo nakon njegovog nagovaranja gomile na mitingu u Vašingtonu i njegovog poziva da marširaju na Kapitol.\nOd tada, tehnološke kompanije uskraćuju pružanje usluga Trampovoj političkoj operaciji.\nKompanija za plaćanja Strajp (Stripe) zaustavila je obradu donacija za Trampove odbore, prema rečima osobe koja je upoznata s tim pitanjem i koja je insistirala na anonimnosti, pošto odluka nije objavljena u javnosti.\nOvaj potez mogao bi da Trampu prekine prikupljanje sredstava od onog što je bio stalan tok donacija od sitnih dolarskih iznosa koji se često prikupljaju putem imejla i tekstualnih poruka.\nOdluku Strajpa prvi je objavio Vol strit žurnal.\nŠopifaj (Shopifi), platforma za elektronsu trgovinu za trgovce koji prodaju robu, ugasila je i veb stranicu sa robom Trampove kampanje, jer druge tehnološke kompanije, uključujući Tviter, Fejsbuk i Amazon, postavljaju nova ograničenja Trampu zbog nasilja.\nOsuđeni postupci gomile\nVodeće poslovne grupe poput Nacionalnog udruženja proizvođača, Poslovnog okruglog stola i Američke privredne komore osudile su pobunu.\nIpak, iste te grupe takođe su radile u podršci smanjenju poreza za Trampa 2017. godine i suočiće se sa Bajdenovom administracijom koja želi da poveća porez na dobit, što je znak da možda neće moći u potpunosti da raskinu odnose sa republikancima i zastupaju interese svojih članova.\nOno što je iznenadilo neke etičke nadzornike bilo je kako su kompanije brzo reagovale obustavljanjem svojih donacija.\n"Čini se da je to iskreno za mnoge korporacije", rekao je Krejg Holman, stručnjak za finansiranje kampanja iz Pablik sitizena (Public Citizen), liberalne organizacije za zastupanje potrošača. "Nije bilo velikog javnog pritiska ili pritiska da se Meriot i drugi jave da više neće davati doprinose u kampanji. Učinili su to sami - šokirali su sve u zajednici za finansiranje kampanja".\nKorporacije, međutim, nisu ujednačile odgovor.\nDov hemijska kompanija (TDCC), saopštila je da će suspendovati donacije za naredne dve godine svakom članu Kongresa koji se usprotivio sertifikaciji elektorskog koledža.\nArbienbi (Airbnb) je saopštio da će takođe uskratiti podršku tim zakonodavcima.\nUdaljavanje od politike\nNeke kompanije pokušavaju da u potpunosti izbegnu politiku nakon prošlonedeljnih nereda.\nSirigrup (Citygroup) potvrdio je u nedelju da obustavlja sve federalne političke donacije za prva tri meseca ove godine, uključujući i one za demokratske zakonodavce.\n"Želimo da vam budemo sigurni da nećemo podržati kandidate koji ne poštuju vladavinu zakona", kaže se u dopisu Kandi Vulf, šefice Sitijeve službe za globalne vladine poslove.\nDodala je da kada se predsednička tranzicija završi, zemlja može, "nadam se", da izađe "iz ovih događaja jača i ujedinjenija".\nOdluka Sitigrupa i drugih da pauziraju sve političke doprinose ogorčila je neke demokrate, koji su rekli da su kažnjeni za nasilje poreklom iz redova republikanaca i da je pet osoba poginulo.\n"Nije vreme da se kaže da su to učinile obe strane", rekao je kongresmen iz Njujorka Šon Malonej za MSNBC. "Šta su, dovraga, demokrate učinile ove nedelje, osim da su se zauzele za Ustav i vladavinu zakona?“


Zmajlović: Vladine odluke dovode do poskupljenja odvoza otpada\nSaborski zastupnici SDP-a Mihael Zmajlović i Marko Vešligaj upozorili su u utorak na alarmantno stanje u sustavu gospodarenja otpadom zbog čega Vladi prijeti niz ustavnih tužbi te upozorili da će Vladine odluke dovesti do enormnog povećanja cijena odvoza otpada za građane.\n„Svi se trebamo zapitati je li normalno da je u Hrvatskoj jedini način da jedinice lokalne samouprave skrenu pozornost Ministarstvu da postojeća rješenja u gospodarenju otpadom nisu adekvatna jedino ustavnom tužbom. Koliko takvih tužbi se mora još dogoditi da bi ministar Ćorić shvatio da cijela Hrvatska ne može biti talac njegovih stalnih hirova, nesnalaženja i nečinjenja“, zapitao se Zmajlović.\nHRVATSKA NE MOŽE BITI TALAC ĆORIĆEVIH HIROVA\nSvi se trebamo zapitati je li normalno da je u Hrvatskoj jedini način da jedinice lokalne samouprave skrenu pozornost Ministarstvu da postojeća rješenja u gospodarenju otpadom nisu adekvatna jedino ustavnom tužbom. Koliko takvih tužbi se mora još dogoditi da bi ministar Ćorić shvatio da cijela Hrvatska ne može biti talac njegovih stalnih hirova, nesnalaženja i nečinjenja. Imamo hrpe smeća, nezadovoljstvo građana i taj potpuni kaos demotivira građane da sudjeluju u odvajanju otpada jer vide da taj sustav ne funkcionira.\nObjavljuje SDP Hrvatske u Utorak, 29. listopada 2019.\n„Ćorić je jedan od prvih ministara koji je Odlukom o odlagalištima gradove i općine nagrdio otvorenim odlagalištima. Imamo hrpe smeća, nezadovoljstvo građana i taj potpuni kaos demotivira građane da sudjeluju u odvajanju otpada jer vide da taj sustav ne funkcionira jer one što odvoje opet završi na istoj hrpi i Vlada time čini trajnu štetu s nesagledivim posljedicama“, ocijenio je.\nOdluka o odlagalištima, napominje, donesena je samo i isključivo zato što je to poslužilo Ministarstvu kao alibi prema Europskoj komisiji i da joj “zamaže oči” da se nešto po tom pitanju radi.


Kopija popularne aplikacije Dubsmash pronađena u Google Play prodavnici\nMobilni telefoni, 28.04.2015, 08:20 AM\nTrenutno na sedmom mestu na listi najpopularnijih aplikacija na Google Play, aplikacija Dubsmash je privukla pažnju i autora malvera. Dubsmash je aplikacija koja je do sada preuzeta između 10 i 50 miliona puta sa Google Play. Reč je o aplikaciji za video selfije koje uz nekoliko klikova možete da učinite zabavnim, dodajući svojim kratkim video snimcima muziku, poznatu repliku iz nekog filma ili neki drugi zvuk. Dubsmash koriste poznate ličnosti kao što su Riz Viterspun, Sofia Vergara i Hju Džekmen, ali je ona posebno popularna među tinejdžerima.\nIstraživači iz kompanije Avast nedavno su pronašli aplikaciju “Dubsmash 2” u Googleovoj Play prodavnici. Međutim, Dubsmash 2 nije bolja verzija originalne aplikacije. Aplikacija je instalirana između 100000 i 500000 puta, a reč je o lažnoj aplikaciji koja je uklonjena iz Play prodavnice aplikacija ubrzo pošto je Avast o svom otkriću obavestio Google.\nKada se lažna aplikacija instalira, na uređaju nema aplikacije pod imenom “Dubsmash”. Umesto ovog, instalirana aplikacija ima ikonu nazvanu “Settings IS”.\nTo je uobičajeni trik koji koriste autori malvera da otežaju korisnicima da ustanove koja aplikacija uzrokuje probleme na njihovim uređajima. Međutim, korisniku bi trebalo da bude sumnjivo to što ikona “Settings IS” izgleda veoma slično kao i ikona“Settings”.\nMaliciozne aktivnosti aplikacije mogu da budu pokrenute na dva načina. Prvi mogući način je jednostavno pokretanje “Settings IS”. Ako korisnik još uvek nije pokrenuo aplikaciju, druga mogućnost je da se maliciozne aktivnosti pokrenu preko BroadcastReceiver komponente unutar aplikacije. BroadcastReceiver nagleda da li je uređaj povezan sa internetom, i ako je to slučaj, to će biti okidač za maliciozne aktivnosti aplikacije. Ako otkrije vezu sa internetom, Dubshmash se automatski pokreće. Sledeći korak je kontaktiranje kriptovanog URL-a da bi aplikacija dobila dozvole za otpočinjanje svojih aktivnosti. Ako dobije odgovor koji sadrži karakter “1”, počinju da rade dva servisa: MyService i Streaming. Na ovaj način, kriminalci mogu i isključiti ove servise daljinski.\nStreaming servis takođe je zadužen za zadatak koji se izvršava svakih 60 sekundi. Jedina razlika je što se zadaci ovog servisa ne izvršavaju krišom, tako da će ih korisnik primetiti. Servis proverava promene IP adrese ili datuma na uređaju. Ako se nešto od toga promeni, pokreće se video u YouTube aplikaciji uređaja, pod uslovom da je ona instalirana. Adresa videa se takođe dobija iz šifrovanog URL-a.\nIstraživači iz Avasta su posle analize URL-ova i videa sa YouTube zaključili da je malver najverovatnije poreklom iz Turske. Autor aplikacije najverovatnije zarađuje od klikova na reklame na porno sajtovima. On zarađuje po kliku od oglašivača koji veruju da se njihove reklame prikazuju na web sajtovima koje ljudi zaista posećuju.\nAko ste instalirali aplikaciju Dubsmash 2 (“com.table.hockes”), možete je obrisati iz Settings -> Apps -> nađite “Settings IS” i deinstalirajte aplikaciju.


Ekonomija eurozone na granici stagnacije - preduzetnica.me\nPočetna»Teme»Ekonomija eurozone na granici stagnacije\nod autorke Milanka Ćorović dana\t 24/09/2020 0 Komentari\nBrisel – Poslovna aktivnost eurozone bila je u septembru na granici stagnacije, jer su zemlje suočene s drugim talasom pandemije koronavirusa.\nMarkitov indeks menadžera nabavke, koji mjeri i proizvodnju i usluge, iznosio je 50,1, što je neznatno iznad pozitivne granice.\nRezultat ispod 50 ukazuje na ekonomsko smanjenje, a preko 50 na rast.\nOvaj najnoviji preliminarni broj ukazuje na tromjesečnu najnižu privrednu aktivnost u regiji, prenosi Biznisinfo.\nPodaci su pokazali da je sektor usluga u posebno teškom stanju, a aktivnost se u septembru smanjila na najniži nivo u četiri mjeseca.\nProizvodnja u eurozoni ostala je u pozitivnom dijelu i dostigla 31-mjesečni maksimum.\n-Evidentna je ekonomija s dvije brzine, a rast proizvodnje podstaknut je sve većom potražnjom, posebno s izvoznih tržišta i ponovnim otvaranjem maloprodaje u mnogim zemljama. No, uslužni sektor ponovo je pao zbog sve veće zabrinutosti zbog virusa – rekao je glavni poslovni ekonomista u IHS Markitu, Chris Williamson.\nPrethodni PostTokom ljetnje sezone naplaćeno 276,56 miliona eura\nSljedeći Post Start up Orhis osvojio prvo mjesto u programu BoostMeUp


Država odustala od vinjeta zato što donose manje prihoda od naplatnih rampi - Biznis i Finansije\nHome\tVestiEkonomija\tDržava odustala od vinjeta zato što donose manje prihoda od naplatnih rampi\nVinjete, iako ranije nekoliko puta najavljivane kao mogući model naplate putarine u Srbiji, definitivno će sačekati neka nova vremena. U Ministarstvu saobraćaja tvrde da se ovaj sistem “nalepnica” pokazao kao nepravedan prema vozačima koji povremeno koriste kraće delove auto-puta i onima koji su u tranzitu.\nJer, vinjete se u većini zemalja koje su ih uvele kupuju za vožnju tokom nedelju dana, što onima koji samo jednom prolaze određenom destinacijom na putu do odredišta nikako ne odgovara.\nZa putovanje kroz Srbiju, od Subotice do Preševa, vozači u jednom smeru moraju da izdvoje 1.480 dinara, odnosno oko 12 EUR, dok, na primer, u Sloveniji vinjeta za vožnju auto-putem za nedelju dana košta 15 EUR. U Slovačkoj je cena 10 EUR, a u Austriji 8,7 EUR za neograničen broj prolazaka tokom sedam dana.\nNadležni u Srbiji su se opredelili za naplatu po pređenom kilometru, a da će tako i ostati, svedoče najave iz Puteva Srbije, da će tokom ove godine biti otvoreno 11 novih naplatnih rampi.\n“U drugim zemljama koje su ih uvele, vinjete nisu opravdale prvobitne planove i očekivanja”, tvrde u Ministarstvu saobraćaja. “Pokazao se gubitak u prihodu u odnosu na zatvoren sistem naplate putarine. Model naplate po pređenom kilometru koji se primenjuje u Srbiji se po smernicama EU tretira kao pravedan model.”\nPutarina se prodajom vinjeta naplaćuje, pored ostalih zemalja, u Bugarskoj, Mađarskoj, Sloveniji, Austriji, Slovačkoj, dok su među zemljama koje imaju isti sistem naplate kao Srbija, Makedonija, Grčka, Bosna i Hercegovina… U tom “košu” je i Hrvatska, ali se tamo poslednjih meseci rasplamsala debata o tome koji je model bolji.\nVranjska banja na prodaju za svega 870 hiljada...


source.ba | Cijena gasa u Kantonu Sarajevo će biti umanjena za 12,7 posto\nSubvencioniranu cijenu prirodnog gasa imat će tarifne katagorije kupaca, i to: domaćinstva, velika privreda, mala privreda i KJKP "Toplane Sarajevo".\nVlada je na ovoj sjednici ovlastila ministricu komunalne privrede i infrastrukture KS Nihadu Glamoč da potpiše ovaj sporazum s predstavnikom KJKP "Sarajevogas".\nNaglašeno je i kako su finansijska sredstva osigurana u Budžetu KS za ovu godinu na poziciji Ministarstva komunalne privrede i infrastrukture.\nOvim zaključkom Vlada KS nastavlja subvencioniranje dijela cijene gasa sa prosječnim umanjenjem iznosa za sve kategorije od 12,7 posto.\nNa ovaj način potrošači u Kantonu Sarajevo plaćat će cijenu za potrošeni gas koja je bila 30. aprila 2019. godine, odnosno prije poskupljenja ovog energenta, saopćeno je iz Službe za protokol i press KS.\nTagovi: KSSarajevo gasVlada KS


ĐOKIĆ - U Trebinju treba podržati kandidata SNSD-a za gradonačelnika | Trebinje Live\nĐOKIĆ - U Trebinju treba podržati kandidata SNSD-a za gradonačelnika\nPredsjednik Socijalističke partije /SP/ Petar Đokić rekao je danas da bi bio vrlo razočaran ukoliko trebinjski socijalisti ne bi sa Savezom nezavisnih socijaldemokrata /SNSD/ i Demokratskim narodnim savezom /DNS/ dogovorili zajedničkog kandidata za gradonačelnika Trebinja.\n"Nema razloga, niti prepreka da tako ne bude. Iskreno se nadam da će naša koalicija /SNSD-SP-DNS/ i ovdje u Trebinju biti pobjednička", rekao je Đokić Srni.\nPrilikom otvaranja novih prostorija Gradskog odbora SP-a u Trebinju, Đokić je istakao da SP ne postoji, niti je zadužena da nekoga podržava.\n"Mi smo partija koja želi partnerstvo i ono je prije svega usmjereno na to da ga imamo sa naša dva koaliciona partnera SNSD-om i DNS-om. Očekujemo da ćemo se i za Trebinje dogovoriti da imamo zajedničkog kandidata za gradonačelnika", rekao je Đokić.\nOm kaže da ova partija ima ozbiljne kadrove koji bi mogli biti kandidati za prvog čovjeka grada.\nĐokić je naveo da se SP razvija i iz dana u dan ima sve više članova, te da to daje osjećaj sigurnosti i snage.\n"Ovo nije izuzetak za Trebinje, već je to karakteristika našeg političkog rada u mnogim drugim opštinama Republike Srpske u kojima se članstvo povećava, a povjerenje građana u našu politiku raste", rekao je Đokić i dodao da očekuje da će to dati rezultate na predstojećim lokalnim izborima.\nIstičući da socijalisti vode politiku koja je tradicionalna, Đokić je rekao da je neće mijenjati i da se u kontinuitetu bore za političke vrijednosti koje ljudi prepoznaju kao osjećaj sigurnosti.\n"Vodimo politiku socijalne pravde, jednakosti, davanja jednakih šansi za sve, politiku solidarnosti, humanosti i borbe za opšti ekonomski rast i napredak", rekao je Đokić.\nPredsjednik Gradskog odbora SP-a Trebinje Rajko Ćapin rekao je da će ova partija ubuduće raditi u boljim uslovima, te da će tu sprovoditi sve društvene aktivnosti.


Pravo na naknadu štete u slučaju napada/ujeda psa u Somboru, Apatinu ili Odžacima - Aleksandar Budovalčev\nPrimer: Pas lutalica ujede prolaznika u gradu, bez ikakvog povoda.\nU ovom slučaju, ukoliko je prolaznik pretrpeo fizičke povrede, ima pravo da potražuje novčanu naknadu nematerijalne štete od nadležne jedinice lokalne samouprave za pretrpljeni fizički bol, za pretrpljeni strah, kao i za pretrpljene duševne bolove zbog naruženosti, u slučaju da usled ugriza psa ostane vidljiv ožiljak.\nNapadi i ujedi napuštenih pasa, ali i napuštenih mačaka, predstavljaju izuzetno neprijatno i bolno iskustvo.\nIako rane koje ostaju kao posledica ovakvih napada najčešće nisu velike, one su često vrlo bolne, a sam bol može da traje i više nedelja. Pored straha koji se javlja usled samog napada napuštene životinje, ljudi se najčešće plaše zaraze bolestima koje ove životinje potencijalno prenose (besnilo i sl.)\nUkoliko je napad usledio od napuštene životinje (psa, mačke), odgovornost za naknadu pretrpljene nematerijalne štete je na jedinici lokalne samouprave – Sombor, Apatin ili Odžaci.\nNematerijalna šteta izazvana događajima kao što su: ujed psa lutalice, saobraćajna nezgoda, okliznuće na javnoj površini, pad u neobezbeđen šaht ili povreda ugleda i časti, ogleda se u narušenoj psihičkoj ravnoteži čoveka koja je izazvana tim događajem.


Predstavnici Ambasade Holandije u posjeti ASK\nPredstavnici Ambasade Holandije, prva sekretarka i regionalna koordinatorka za vladavinu prava Dicky Methorst i viši politički savjetnik za vladavinu prava za Crnu Goru i Srbiju Aleksandar Momirov boravili su u posjeti Agenciji za sprječavanje korupcije.\nPosjeta je organizovana sa ciljem upoznavanja predstavnika holandske Ambasade sa dinamikom ostvarivanja privremenih mjerila u oblasti sprječavanja korupcije, rezultatima koje je Agencija ostvarila u dosadašnjem radu i izazovima sa kojima se suočava u pogledu ostvarivanja brojnih nadležnosti koje su joj dodijeljene antikorupcijskim zakonima.\nSlužbenici Agencije predstavili su strukturu i način funkcionisanja antikorupcijskog sistema u Crnoj Gori i preventivnu ulogu ASK u tom sistemu, zakonodavni okvir koji ASK primjenjuje, rezultate rada Agencije po svim njenim nadležnostima u periodu od osnivanja 1. januara 2016. godine, kao i aktivnosti na ispunjavanju privremenih mjerila iz Poglavlja 23: Pravosuđe i temeljna prava. Na njihovo interesovanje, predstavnicima Ambasade predstavljene su oblasti koje su u Operativnom dokumentu za sprečavanje korupcije i kroz pojedinačne planove integriteta organa vlasti ocijenjene kao naročito rizične. U fokusu sastanka bile su i aktivnosti ASK u pogledu interakcije s javnošću i podizanja nivoa javne svijesti o štetnosti korupcije, kao i učešće u regionalnim projektima, bilateralna saradnja i intenzivna međunarodna saradnja kroz dva velika međunarodna projekta: Horizontalni program SE i EU za Zapadni Balkan i Tursku i IPA Twining ugovor “Podrška implementaciji mjera integriteta”.\nNa interesovanje predstavnika ASK, gosti su predstavili programe holandske Ambasade za podršku projektima u oblasti vladavine prava u regionu. Predstavnici Ambasade Holandije pojasnili su procedure i mogućnosti apliciranja za sredstva donatorske podrške i istakli da je za bilo koju vrstu pomoći moguće aplicirati kao konsorcijum sa još jednom ili više srodnih regionalnih antikorupcijskih institucija ili kroz zajedničku aplikaciju sa NVO organizacijom koja bi realizovala logističku podršku u realizaciji projekta. Na sastanku je zajednički ocijenjeno da je kontinuirana edukacija službenika, jačanje tim bildinga institucije i razmjena najboljih praksi i iskustava od ključne važnosti u daljem radu antikorupcijskih institucija.


Seobe - Miloš Crnjanski • BookLikes (ISBN:867844052X)\nRomanom "Seobe" nadahnutim memoarima Simeona Piscevica, Crnjanski se afirmisao kao prozaista. U njemu je opisana sudbina Srba izbeglih u Ugarsku, a potom u Rusiju u 18. veku, kao i njihovo ucesce u ratovima sirom Evrope. Ovo je snazna romaneskna freska na biblijsku temu o izigranom narodu.... show more\nRomanom "Seobe" nadahnutim memoarima Simeona Piscevica, Crnjanski se afirmisao kao prozaista. U njemu je opisana sudbina Srba izbeglih u Ugarsku, a potom u Rusiju u 18. veku, kao i njihovo ucesce u ratovima sirom Evrope. Ovo je snazna romaneskna freska na biblijsku temu o izigranom narodu. Opisujuci zivot clanova porodice Isakovica u potrazi za obecanom zemljom, za zivotom koji ce obezbediti nesmetani razvitak narodu u tudjini, on pruza sliku njegovog postepenog gubitka identiteta.\nISBN: 9788678440526 (867844052X)\nYoung Adult, Classics, Academic, School, European Literature, Historical Fiction, War, High School, Serbian Literature\nLjubav u Toskani: i drugi nežni zapisi ...\nEseji i prikazi - Miloš Crnjanski


Iran se protivi vojnim intervencijama protiv drugih zemalja - SAHAR Balkan\nMay 29, 2022 13:49 Europe/Sarajevo\nSaharTV - Glasnogovornik iranskog ministarstva vanjskih poslova rekao je u subotu da se Teheran protivi bilo kakvoj vojnoj akciji i upotrebi sile protiv drugih zemalja pod izlikom rješavanja nesuglasica.\nSaeed Khatibzadeh je istaknuo da takve akcije narušavaju nacionalni suverenitet i teritorijalni integritet ciljanih zemalja te komplikuje situaciju i eskalira napetosti.\nGlasnogovornik iranskog ministarstva vanjskih poslova dao je te primjedbe kao odgovor na pitanje o planiranoj turskoj vojnoj akciji u Siriji.\nIzjavio je da Iran razumije tursku sigurnosnu zabrinutost i vjeruje da je jedini način da se ta zabrinutost ublaži kroz dijalog, poštivanje bilateralnih sporazuma sa susjedima i dogovore postignute u okviru pregovora u Astani.\nIran, Rusija i Turska pokrenule su pregovore u Astani 2017. kako bi pronašli rješenje za sirijsku krizu koja je nastala 2011. godine.\nKhatibzadeh je dodao kako je razvoj događaja u posljednjih nekoliko godina pokazao da vojna akcija ne samo da ne pomaže u rješavanju postojećih problema, već će dovesti do humanitarnih posljedica i zakomplicirati situaciju u regiji.\nTakođer je najavio spremnost Irana da pomogne u deeskalaciji situacije i izbjegavanju sukoba koji uzrokuju žrtve među civilima i bespomoćnim ljudima.


Zbog nepropisnog parkiranja mogu da vas vrate sa granice, proverite da li ste u Registru\n16 Mar 2022, 9:52 Beograd rts Elena Marjanović\nKo nije platio kaznu, po Zakonu, ne može da dobije ili obnovi neka dokumenta, vozačku ili saobraćajnu dozvolu, na primer. Najgore što može da se desi jeste da vas vrate sa granice kada krenete na putovanje. Iako je još pre šest godina otvoren Registar neplaćenih kazni i dalje se dešavaju neprijatna iznenađenja.\nTek kada je morao da registruje automobil, Srđan Karić je otkrio da ima neplaćene kazne za prekoračenje brzine.\n"Desilo mi se da sam promenio adresu, normalno prijavio se na drugoj adresi, međutim to nije registrovano u sistemu. Meni su kazne stizale na staru adresu, ja to nisam mogao da podignem i kada sam bio u situaciji da je trebalo da produžim registraciju nisam mogao", kaže Karić.\nU ovlašćenom servisu za tehnički pregled i registraciju automobila kažu da se često dešava da se vozači neprijatno iznenade kada im saopšte da se u sistemu pojavila blokada zbog neplaćenih kazni i da zbog toga ne mogu da im izdaju registracionu nalepnicu.\n"Mogu da budu kazne i za nepropisno parkiranje, može da bude prekoračenje brzine, može da bude bilo koji saobraćajni prekršaj, znači ako nisu na vreme izmirili svoje obaveze i ukoliko imaju blokadu moraju da idu u SUP da sami prvo reše, pa onda da dobiju nalepnicu", objašnjava Živko Marković iz Agencije za registraciju vozila.\nTokom leta se događa da cele porodice u automobilima budu vraćane sa graničnih prelaza zbog neplaćenih kazni od nekoliko hiljada dinara. Jedan od razloga je i to što komunalna milicija, saobraćajna policija i "Parking servis" već skoro dve godine ne ostavljaju kazne za nepropisno parkiranje na šoferšajbnama automobila. Ako ne mogu na licu mesta da uruče kaznu prekršiocu, to čine isključivo slanjem obaveštenja o prekršajnom nalogu na kućnu adresu vlasnika automobila.\n"Tamo stoji da morate da podignete to rešenje bilo preko interneta, bilo neposredno i ako ga ne podignete posle roka od 15 dana on proizvodi pravno dejstvo", kaže advokat Aleksandar Radivojević.\nDakle, pronašli obaveštenje u sandučetu ili ne, prekršajni nalog stupa na snagu posle 15 dana. Od tog momenta u roku od osam dana moguće je platiti upola manju kaznu, ali najčešće oni koji ne vide obaveštenje propuste i ovu šansu. Kako bi se izbegle neprijatnosti, preporuka za sve je da provere da li se nalaze u "Registru neplaćenih kazni i drugih novčanih iznosa" na sajtu Ministarstva pravde.\n"Podaci se unose od strane pisarnice Prekršajnog suda u Beogradu, oni se unose na dnevnom nivou, unose samo kazne i novčane sankcije iz pravosnažnih osuđujućih presuda, na isti taj način na dnevnom nivou ukoliko je neka kazna plaćena ona se briše iz registratora", navodi sudija Prekršajnog suda u Beogradu Đuro Pavlica.\nDrugi način da vozač proveri da li postoji neka kazna za koju ne zna, jeste da sa ličnom kartom ode na šalter pisarnice Prekršajnog suda u Beogradu i traži listing predmeta na svoje ime. U Prekršajnom sudu u Beogradu kažu da trenutno imaju hiljade predmeta zbog saobraćajnih prekršaja.\nVučić se sastao sa rukovodstvom "Stelantisa"\n28 Apr 2022, 10:23\nPredsednik Srbije Aleksandar Vučić sastao se sa rukovodstvom kompanije “Stelantis“ koje predvodi izvršni direktor te kompanije…\n28 Apr 2022, 10:18\nPostignut je dogovor o finansiranju električnog automobila koji će se proizvoditi u Kragujevcu, rekao je predsednik Srbije…\n7 Feb 2022, 9:12\nOd danas do 13. februara saobraćajna policija sprovešće akciju pojačane kontrole vozača autobusa i teretnih vozila.…


UNIQA osiguranje podržala NURDOR u izgradnji još jedne roditeljske kuće - Sve o novcu\nHome\tVesti\tUNIQA osiguranje podržala NURDOR u izgradnji još jedne roditeljske kuće\nUNIQA osiguranje pridružila se humanitarnoj kampanji „Pruži korak“ koju organizuje Nacionalno udruženje roditelja dece obolele od raka (NURDOR), donacijom od 500.000,00 dinara za izgradnju nove roditeljske kuće u Beogradu. Ovaj objekat služiće za smeštaj i brigu o mališanima obolelim od malignih bolesti i njihovim porodicama, koji su prinuđeni da zbog lečenja dođu u Beograd. Kapaciteti buduće kuće biće znatno veći od postojećih, a planirano je da smesti 20 porodica.\n„UNIQA osiguranje ima dugu tradiciju društveno-odgovornog poslovanja i to je potvrdilo još jednom, donacijom Nacionalnom udruženju roditelja dece obolele od raka (NURDOR), u iznosu od 500.000,00 dinara. Posebno nam je drago što smo udruženi u važnom cilju, i građani i kompanije, pokazali da zajedno možemo da napravimo veliki korak. Taj pruženi korak obezbediće izgradju joše jedne do sada najveće roditeljske kuće i uslove da mališani koji su zbog malignih bolesti prinuđeni da budu na lečenju u Beogradu, to vreme provedu uz podršku i brigu svojih porodica u najbližem okruženju“, izjavila je Gordana Bukumirić, predsednica Izvršnog odbora UNIQA osiguranja.


Imlek poklonio dečije igralište Novom Sadu - Društvena Odgovornost\nU okviru velike društveno odgovorne akcije kompanije Imlek, “Moja Kravica – Rasti srećno”, nedavno je svečano otvoreno još jedno dečije igralište, ovoga puta u Novom Sadu. Vrpcu su presekli pomoćnik gradonačelnika Novog Sada Aleksandar Petrović i direktor marketinga Imleka Slobodan Srećković.\nIzgradnjom igrališta Imlek se potrudio da najmlađim stanovnicima Novog Sada obezbedi što lepše okruženje za igru. Novo “Moja Kravica” igralište u Aleji Mike Antića opremljeno je tako da odgovori na različite potrebe mališana svih uzrasta, koji će na tom mestu provesti nezaboravne trenutke u toku odrastanja.\n“Veliko nam je zadovoljstvo što baš u Novom Sadu nastavljamo sa ovom društveno odgovornom akcijom, u okviru koje otvaramo još jedno igralište. Izuzetno nam je drago što na ovaj način možemo da obezbedimo radosno odrastanje deci širom Srbije. Akciju ćemo nastaviti kroz izgradnju dečijih igrališta i u drugim gradovima tokom ove godine. “Moja Kravica” decenijama je omiljeno mleko među našim potrošačima i ponosni smo što kroz ovu akciju doprinosimo bezbrižnom odrastanju najmlađih”,\nizjavio je Slobodan Srećković, direktor marketinga kompanije Imlek, dok je gradonačelnik Novog Sada, Miloš Vučević, istakao sledeće:\n“Radujemo se što je kompanija Imlek prepoznala potrebu da se našim najmlađim sugrađanima omogući da uz igru prožive najlepše doba svog života – zdravo i srećno detinjstvo. Ispred grada Novog Sada, zahvaljujem se kompaniji Imlek na “Moja Kravica” igralištu, koje će usrećiti mnoge mališane, jer oni predstavljaju naše najveće blago i budućnost.”


Budite povezani (Online) kroz Novi Sad | JKP Informatika\nPočetna stranica » Korisnici » Telekomunikacije » Budite povezani (Online) kroz Novi Sad\nZajednički projekat Grada Novog Sada i JKP „Informatika“Novi Sad, zahvaljujući kojem su Novosađani dobili priliku da od 01.12.2017. godine besplatno koriste bežični internet na 34 lokacije, realizuje se tako što se na prometne i turistički značajne lokacije postavljaju pristupne tačke (Access Point) bežičnog prenosa, koje se dalje povezuju na postojeću optičku telekomunikacionu infrastrukturu grada Novog Sada.\nOtvorena mreža bežičnog pristupa predstavlja logično nadovezivanje na mrežu elektronskih komunikacija grada Novog Sada, i potrebu, kako građana Novog Sada tako i turista, za pristupom ka svetskom sistemu umreženih računarskih mreža, internetu.\nNaziv mreže (ssid): Evropska prestonica kulture 2021\nSlika koja je do juče izgledala kao privilegija nekih zapadno evropskih gradova: kafići, klupe i parkovi puni ljudi koji sa svojih laptopova razmenjuju vesti sa prijateljima sa svih krajeva sveta, postala je svakodnevna novosadska slika. Bežični internet je svakako i bitna stavka u turističkoj ponudi grada, posebno kada su u pitanju poslovni i kongresni turizam, ali i festivalski sadržaji, sportska takmičenja i druge manifestacije.\nBežični internet pod vedrim novosadskim nebom je rezultat ranije postavljenog projekta, odnosno optičke komunalne infrastrukture grada. Ova infrastruktura deo je telekomunikacionog sistema grada Novog Sada, čija je izgradnja, održavanje i servisiranje u nadležnosti JKP „Informatika“ Novi Sad.\nTelekomunikacioni sistem grada i JKP „Informatika“ Novi Sad jedinstveni su po mnogo čemu, ali ono što ih svakako izdvaja je želja da tehničke i informatičke alate dovedu u službu građana, njihovog boljeg i humanijeg življenja. Zahvaljujući ovom naporu Novi Sad je jedinstven grad u državi, jedini koji u ovom trenutku raspolaže infrastrukturom koja doprinosi modernom funkcionisanju čitavog grada.\nPristupne tačke WiFi - besplatan internet :\n3. Kod Astronomskog društva (za vreme EXITA-a)\n4. Kod Akademije umetnosti (za vreme EXITA-a)\n5. Kod meteorološke stanice (za vreme EXITA-a)\n6. Gradska biblioteka (Dunavska 1)\n7. Zmaj Jovina 22\n8. Katolička porta\n12. Kralja Aleksandra (kod Trčike)\n15. Skejt park (u Limanskom parku)\n17. Železnički park (park iza MAS-a)\n18. Kej – kod košarkaškog igrališta\n19. Kej – kod fontane\n20. Kej – kod Zeppelin-a\n21. Kej – kod biste azerbejdžanskog kompozitora Uzeira Hadžibejlija\n22. Kej – naspram Filozofskog fakultet\n23. Kod mosta Slobode\n25. Plato SPENS-a\n26. SPENS kod kadice\n27. Đačko igralište (kod Index-a)\n28. Kod studentskog doma Slobodan Bajić 1\n29. Kod studentskog doma Slobodan Bajić 2\n30. Plato ispred Poliklinike\n31. Međumesna autobuska satanica (MAS)\n32. Igralište na Detelinari kod PU Veseli vozić\n33. Pejićevi salaši\n34. Mesna zajednica Rumenka


Nedomovic: Lane izvezeno prehrambenih proizvoda za 4,2 mrld $\nTanjug 30. marta 2021. 16:08\nBEOGRAD – Srbija je u 2020.godini, koju je obeležila pandemija korona virusa, izvezla poljoprivrednih i prehrambenih proizvoda ukupne vrednosti 4,2 milijarde dolara, izjavio je danas u Skupštini ministar poljoprivrede Branislav Nedimović.\nNedimović je kazao da je taj iznos 2017.godine bio 2,8 milijardi dolara, a recimo pre pet godina 1,9 milijardi dolara, navodeći da se to dogodilo jer je Srbija pronašla nova tržišta i zato što je imala kvalitetnu robu koju je mogla da ponudi.\nPrema njegovim rečima, ranije nismo bili na tržištu Kine, a sada se, kaže, izvozi mnogo proizvoda, od goveđeg mesa preko meda, vina, dok se na tržište Indije izvoze jabuke, a u Tursku goveđe meso.\n“Od juče ponovo na osnovu Sporazuma o slobodnoj trgovini sa Turskom ponovo izvozimo govedinu. Takvih primera je još mnogo”, naveo je Nedimović.\nKaže da Srbija treba da planira tržište Bliskog istoka koje je dobro platežno, dok recimo za svinjsko meso može da se osvaja Vijetnam.\nEdi Rama: Albanija će biti šampion energetike i turizma ZB\nU tom smislu je kazao da je Srbija već aplicirala za izvoz svinjskog mesa u Vijetnam i da se sada čeka odgovor.\n“Jedan od najvećih potrošača svinjskog mesa na svetu je Vijetnam, jeste daleko, ali dobro plaćaju”, istakao je Nedimović.\nNapominje da je ukupna trgovina najviše usredsređena na EU i na zemlje CEFTE.\nNedimović je najavio da će Vlada Srbije doneti posebnu uredbu vezanu za nabavku nove opreme u prehrambenoj industriji, kako bi Srbija mogla da ima količine koje su neophodne za ritejl lance.\nMinistar je kazao da je krompir iz Ivanjice, Gornjeg Milanovca, Prijepolja uspeo da uđe u velike trgovinske lance, ali podseća i da se zbog toga što ne rade hoteli i restorani potrošnja smanjila, a samim tim je došlo do obaranja cene.\nSofija Vergara objavila video kako se vakciniše, pa izazvala lavinu…\nRute: Od naredne nedelje ublažavanje mera u Holandiji\nBroj slučajeva korona virusa u svetu premašio 143 miliona


Benedi Ðukanović nakon predaje prebačen u KPZ Tunjice | BiH | Al Jazeera Balkans\nOsumnjičeni za ubistvo Slaviše Krunića dobrovoljno se predao sarajevskoj policiji koja ga je predala MUP-u RS-a.\nÐukanović je bio u bjekstvu od 22. aprila kada su ubijeni Slaviša Krunić i njegov tjelohranitelj Žarko Pavlović MUP RS\nBenedi Đukanović, osumnjičeni za ubistvo banjalučkog biznismena Slaviše Krunića i njegovog tjelohranitelja Žarka Pavlovića, stigao je u Kazneno-popravni zavod (KPZ) Tunjice kod Banje Luke, javlja sarajevski portal Klix.\nS obzirom na to da je bio u bjekstvu i da mu je ranije određen pritvor, Đukanovića su pripadnici specijalne policije u četvrtak prebacili u KPZ Tunjice.\nDirektor Policije RS-a Darko Ćulum rekao je da će ga tužilac saslušati odmah po ulasku u KPZ Tunjice.\nIstaknuo je da za sada nemaju informacije gdje je Đukanović bio u periodu poslije ubistva.\nÐukanović, za kojim je bila raspisana potjernica zbog ubistva banjalučkog biznismena, predao se sarajevskoj policiji u srijedu oko 22 sata, potvrđeno je ranije za portal Klix u MUP-u sarajevskog kantona.\nNakon što se predao izvršena je njegova predaja pod nadzor Ministarstva unutrašnjih poslova RS-a.\nĐukanović, koji se u bjekstvu nalazio od 22. aprila dobrovoljno se predao u Policijskoj stanici Ilidža gdje je ispitan. Po njega su ubrzo stigli službenici MUP-a Republike Srpske iz Istočnog Sarajeva koji su potom preuzeli nadzor nad osumnjičenim.\nÐukanović je bio u bjekstvu od 22. aprila kada su ubijeni Slaviša Krunić i njegov tjelohranitelj Žarko Pavlović u Glamočanima, kod Laktaša.\nSmrtno je stradao i jedan od napadača, Željko Kovačević.\nTrećem učesniku u napadu Emiliju Baldu ranije je određen pritvor.\nĐukanović evidentiran nakon ubistva\nU okviru istrage uhapšen je radnik firme "Sector security" Rodoljub Gajić iz Banje Luke, koji je obezbjeđivao suprugu i djecu ubijenog Krunića, za kojeg se sumnja da je odavao informacije ubicama.\nĐukanovića je policija čak i evidentirala nakon ubistva, ali nije uhapšen jer potjernica nije bila zvanično raspisana niti se on dovodio u vezi s ubistvom.


Nikola Kalinić se vratio u Crvenu Zvezdu - Jutarnje.rs\nKako nezvanično saznaje Mozzart Sport – Nikola Kalinić novi je košarkaš Crvene zvezde! Srpski reprezentativac je potpisao ugovor na dve godine.\nVeliki potpis osvajača triple krune u prošloj sezoni i najjači odgovor Crvene zvezde na ono što je Partizan napravio ovih dana na transfer pijaci! Srpski reprezentativac se posle šest godina vraća na Mali Kalemegdan gde je osvojio triplu krunu 2015. godine i zatim ostvario veliki transfer u Fenerbahče gde je klubu doneo obeštećenje od milion evra.\nKalinić se razišao sa Valensijom posle samo jedne sezone, a tamošnji mediji navode da je odbio predlog produžetka saradnje posle čega je odmah postao interesantan najvećim evropskim klubovima. Pre svega Real Madridu i Barseloni. Prvak Španije je, kako se piše po Iberijskom poluostrvu, čak bio u ozbiljnim pregovorima sa Kalinićem, ali je on izabrao da se vrati na mesto uspeha i nastavi uspešnu saradnju sa Crvenom zvezdom!\nPrethodni tekstUkradena humanitarna kutija za malog Boška koji boluje od mišićne atrofije\nSledeći tekstDAČIĆ: Na RTS sam u Tadićevo vreme mogao samo u vremensku prognozu\nBES, TUGA, OČAJ… Pljušte kritike, zna li Kokoškov šta mu je činiti\nReprezentaciju Srbije nećemo gledati na Olimpijskim igrama u Tokiju posle večerašnje očajne igre u finalu kvalifikacionog turnira u Beogradu protiv Italije. ''Azuri'' su trijumfovali rezultatom 102:95,...


Reč je o jednom od najmodernijih objekata u sistemu Univerexporta, koji sada broji ukupno 179. radnji. Prvog dana kupovine potrošače su dočekala mnogobrojna iznenađenja, akcijske i redovno snižene cene, ali i pokloni za prvih 200 kupaca i gratis kupovine za svakog 50. potrošača, ističu iz kompanije.\nNa vrlo atraktivnoj lokaciji u novom naselju Kej Garden Residence, sa površinom od skoro 700 kvadrata maloprodajnog prostora, 14 zaposlenih i preko 8 hiljada artikala, novi Univerexport u Novom Sadu odgovara na sve složenije zahteve tržišta i potrošača.\nReč je o radnji gde se kupovina može obaviti brzo i lako, a da istovremeno u asortimanu postoje kako artikli koji čine deo svakodnevnih potreba, tako i oni koji izlaze iz tog okvira, pa s pravom možemo reći da se i u ovoj Univerexport prodavnici zaista može pronaći za svakog po nešto. Ono po čemu će Univerexport u Filipa Višnjića 2 trenutno biti poseban jesu elektronske cene. Reč je o projektu uz pomoć kojeg će proces kupovine biti lakši i brži, a ažuriranje i primena akcijskih cena funkcionisati jednostavno - na jedan klik, jer je koordinacija između polica i kase automatska. Time se rad zaposlenih umnogome olakšava, a ukupno zadovoljstvo potrošača obavljenom kupovinom postaje znatno veće, navodi se u saopštenju kompanije.\nIz Univerexporta najavljuju i naredna otvaranja koja su planirana su Pančevu, Ćupriji, kao i na još jednoj atraktivnoj lokaciji u domaćem Novom Sadu.\nOlivera Ćirković, direktorka marketinga, Univerexport: Ponedeljak - I šta ćemo sad?


Ambasador Alberto di Luka na razgovoru sa političkim direktorom Ministarsva spoljnih poslova, ambasadorom Zoranom Vujićem. – Sovereign Order of Malta Embassy to Serbia\nBeograd, 12. oktobar 2018\nAmbasador Suverenog Malteškog reda u Srbiji Alberto di Luka sastao se sa Političkim direktorom МSP, ambasadorom Zoranom Vujićem.\nTokom prijateljskog susreta naglašeno je uzajamno zadovoljstvo odličnim odnosima i izuzetnom saradnjom između Republike Srbije i Suverenog Malteškog reda, o čemu svedoče i brojne humanitarne i socijalne aktivnosti koje sprovodi Ambasada Malteškog reda u Republici Srbiji.\nAmbasador A. di Luka je naglasio da će Suvereni Malteški red ostati pri stavu nepriznavanja jednostrano proglašene nezavisnosti “Kosova”. Politički direktor Zoran Vujić se zahvalio na nepromenjenoj poziciji i podršci Malteškog reda suverenitetu Republike Srbije.\nAmbasador di Luka je pozitivno ocenio i napredak razgovora u cilju potpisivanja bilateralnog sporazuma o poštanskom saobraćaju.


Crnoj Gori je mjesto u Evropskoj uniji - EUIC Podgorica\nPODGORICA, 9. maj 2017. – Delegacija Evropske unije u Crnoj Gori obilježila je Dan Evrope na centralnoj proslavi organizovanoj u EU Info centru. U svom uvodnom obraćanju ambasador Evropske unije u Crnoj Gori, Aivo Orav, podsjetio je na koristi koje Crnoj Gori donosi integracija u EU, ali i sami proces pristupanja.\n„Integracija u EU nije nešto o čemu samo govore političari i birokrate – to je nešto što građani Crne Gore već mogu da osjete i vide. Imate našu podršku da nastavite dalje na putu ka punopravnom članstvu. Crna Gora pripada Evropskoj uniji i Evropska unija pripada Crnoj Gori”, rekao je Orav.\nNagrađeni pobjednici konkursa “Evropa – to smo mi”


Nema mleka bez Imleka: Kompanija proslavila 60. rođendan - www.lobi-info.rs\nBojan K. 3. decembra 2013., 10:29 3.2k Views\nKompanija proslavila 60. rođendan\nBrend Srbije, svečano je obeležio 60 godina rada uz prisustvo brojnih domaćih zvanica iz sveta biznisa, politike, javnog života i medija. Generalni direktor, Slobodna Petrović na poćetku je odmah naglasio da kompanija već godinama posluje uspešno i nada se da će tako biti i u budućnosti te jubilej predstavlja veliki dan za Imlek.\n“Još od samog početka u okviru PKB korporacije, pa preko privatizacije, „Imlek“ i proizvodi koje plasiramo su imali samo rast u kvalitetu. Imamo dugu tradiju, stručne kadrove i sistem rada čiji je glavni postulat unapređenje proizvodnje. Podsetiću samo da se na asortimanu „Imleka“ danas nalazi oko 100 različitih proizvoda. Mnoge generacije su odrasle uz „kravicu“, a ja svima želim da zajedno proslavimo i njen 100. rođendan”– izjavio je generalni direktor „Imleka“ Slobodan Petrović.\nImlek je dobio i priznaje povodom uspešnog rada koje je uručila Potpredsednica Privredne komore Srbije, Vidosava Džagić i podsetila prisutne da je kompanija lider u transformaciji srpske mlekarske industrije i pionir u prenošenju EU regulative.\nKompanija Imlek osnovana je davne 1953. godine kada je u Glogonjskom ritu u gazdinstvu „Lepušnica“ podigla prvu mlekaru u PKB-u. Tada je formirana prva mlekarska industrija Imlek koja je brojala oko 800 krava i davala dnevno između tri i pet hiljada litara mleka koje je u metalnim kantama konjskim zapregama i traktorima slato na beogradsko tržite.\nDanas, Imlek predstavlja brend Srbije koji godišnje preradi oko 360 miliona litara mleka, čija ulaganja su dovela do najvišeg stepena kvaliteta proizvoda, što dokazuju i mnogobrojne nagrade i priznanja. Tradicija duga više od pola veka, stručni kadrovi, savremena tehnologija i stalno unapređivanje proizvodnje rezultiralo je u više od 80 različitih mlečnih proizvoda koje IMLEK svakodnevno donosi.\nČestitamo Imleku jubilarni rođendan, da nastavi da obezbeđuje potrošače zdravim, ukusnim i hranljivim proizvodima jer “Nema mleka bez Imleka”.\nPrethodna objava U subotu u nesreći kod Jabučkog rita teško povređen vozač\nSledeća objava Raspevane zvezdice pevajući prikupile novac za decu iz Zvečanske


Srpski radikali za ukidanje zabrane zapošljavanja u javnom sektoru! | Srpska radikalna stranka\nSrpski radikali za ukidanje zabrane zapošljavanja u javnom sektoru!\nOdbornička grupa „Dr Vojislav Šešelj – Srpska radikalna stranka“ u Skupštini Grada Novog Sada glasala je protiv odluke o maksimalnom broju zaposlenih ne neodređeno vreme u sistemu Grada Novog Sada, imajući u vidu da je javnom sektoru potrebna reorganizacija, a ne zabrana koja sprečava da se realizuju osnovne životne potrebe i zahtevi za novim radnicima u osnovnoj delatnosti javnih i javno-komunalnih gradskih preduzeća.\n„Novom Sadu su potrebne nove osnovne škole na barem tri ključne tačke – Detelinari, Sajlovu i Adicama, potrebni su novi vrtići, vaspitači, servirke, kuvarice, radnici, vozači, majstori, oni čija radna mesta spadaju u primarnu delatnost jednog preduzeća, a ne direktorske, savetničke i sekretarske pozicije. Potrebno je rešiti problem nesrazmere između nepotrebne, skupe i glomazne administracije i sa druge strane, manjka ili nedostatka onih radnih mesta koja spadaju u osnovnu delatnost preduzeća. Sve osim toga predstavlja jeftin izgovor i odlaganje rešavanja pravog problema“ – poručila je prisutnima Marina Nedeljković, odbornik Srpske radikalne stranke u Skupštini Grada Novog Sada.\n„U praksi, svakoga dana, imate ozbiljan problem sa kojim se suočavaju mnoga javna preduzeća, a to je nedostatak vozača koji poseduju „d“ kategoriju. Javno gradsko saobraćajno preduzeće i Gradska čistoća su možda dva najveća primera za ovakvu tvrdnju. Sa druge strane, imate i Novosadsku toplanu koja je iskazala dobit od milijardu i 300 miliona, što je dovoljan povod da se razmisli o proširenju radnih mesta u osnovnoj delatnosti ovog preduzeća“ – dodala je Marina Nedeljković.\nRadikalna stranka poziva gradsku vlast da razmisli o načinu i modelu uređenja i reorganizacije javnog sektora, da ne prati trendove koje diktira i nameće Međunarodni monetarni fond i obrati pažnju na disproporciju između potreba i broja zaposlenih u administraciji i sa druge strane osnovnoj delatnosti preduzeća. Iako je zabrana zapošljavanja bila nužna i opravdana u jednom trenutku, moramo biti svesni činjenice da život i potrebe ne mogu na silu da stanu, te da je u određenim delatnostima pod hitno potrebno dopustiti zapošljavanje novih kadrova i osnivanje novih institucija, poput škola i vrtića.


Naslovnica NAJNOVIJE Svijet Novi izraelski zračni udari na Gazu\nPalestina, Izrael – Izraelska vojska je saopćila da su izvedeni zračni udari na Pojas Gaze kao odgovor na prekogranično raketiranje, samo nekoliko sati prije isteka privremenog prekida vatre.\nPalestinski izvori su naveli naknadno da je dvoje djece ranjeno u zračnom napadu na područje Rafe na jugu Gaze.\n– Ponovo su teroristi prekršili primirje i obnovljena je vatra na izraelske civile iz Pojasa Gaze kojim vlada Hamas – izjavio je izraelski vojni glasnogovornik Peter Lerner, najavivši da će “na taj nastavak agresije IDF (izraelska odbrambena armija) odgovoriti, nastavit ćemo da udaramo terorističku infrastrukturu, gonimo teroriste i eliminišemo terorističke sposobnosti u Pojasu Gaze kako bi obnovili sigurnost države Izrael”.\nSukob u Pojasu Gaze započeo je 8. jula izraelskim zračnim udarima. Devet dana kasnije izraelska vojna operacija prerasla je u kopnenu ofanzivu.


Srbija beleži rast doznaka iz inostranstva\nUprkos podacima i predviđanjima Svetske banke i Konferencije Ujedinjenih nacija o trgovini i razvoju (UNCTAD), koje predviđaju da bi doznake, odnosno, iznosi novca koji se iz inostranstva šalju u matične zemlje zbog svetske ekonomske krize, mogle pasti između pet i osam procenata, statistika Narodne banke Srbije beleži obrnuti trend.\nU Srbiji doznake iz inostranstva čine 11 odsto bruto društvenog proizvoda.\nEkonomski analitičar Goran Nikolić kaže da je u Srbiji, uprkos svetskoj ekonomskoj krizi, ove godine došlo do rasta mase doznaka.\n“To su procene Narodne banke Srbije. Mesečni priliv je, otprilike oko 250 miliona evra. Zvaničan podatak za prvih šest meseci ove godine je milijardu i po evra, a za period od aprila do avgusta, prosek je negde oko 255 miliona evra. Dakle, čak je u julu i avgustu osetno povećan priliv doznaka u odnosu na prethodni period. U suštini u odnosu na prethodni period prošle godine, priliv je značajno veći, oko 15 do 20 odsto.”\nUpitan kako se objašnjava porast mase doznaka u Srbiju u situaciji ekonomske krize, Nikolić kaže.\n“Doznake su najvećim delom pokloni rođaka iz inostranstva ili devizna potrošnja naših ljudi koji dođu u zemlju. Moguća su dva objašnjenja – jedno, da zbog teške situacije rođaci više šalju svojima u zemlji. A drugo da zbog gubitka posla, ljudi češće dolaze u svoju zemlju, jer imaju više slobodnog vremena, pa samim tim i troše više novca. Verovatno da postoje još neki razlozi koje nije lako detektovati.”\nEkonomista Aleksandar Stevanović, međutim, kaže da nije logično očekivati da će rasti doznake naših ljudi u inostranstvu, ako su privrede zemalja u kojima rade u krizi.\n“Logično je da će ako je, na primer, Nemačka u krizi naši gastarbajteri pre biti u mogućnosti da manje pošalju, nego više. Ili da, čak, manje dolaze u Srbiju. To mi je nekako čista ekonomska logika. Mislim da je teško očekivati da budu veće doznake kada one 90 odsto i više dolaze iz Evropske unije, SAD i Kanade.”\nNaš sagovornik podseća i na to da se u vreme ekonomskog oporavka najsporije oporavlja zaposlenost.\n“Na primer - berza prva reaguje kad je kriza, prva se oporavlja. Nezaposlenost je poslednja koja kreće u vreme krize, ali je zato zaposlenost koja poslednja kreće u vreme oporavka. Tako da je istina da će efekti na nezaposlenost trajati i u prvim godinama oporavka.”\nOrganizacija Ujedinjenih nacija o trgovini i razvoju podseća da u globalnoj ekonomskoj krizi, zemlje iz kojih se šalju doznake, koje su zabeležile rekordan rast prošle godine, imaju veće makroekonomske probleme u odnosu na zemlje u koje se novac šalje.\nKad počne ekonomski oporavak, iduće godine, navodi ova organizacija, doznake bi mogle početi da rastu, ali stručnjaci UN-a upozoravaju da će oporavak biti spor, jer bi nezaposlenost mogla rasti čak i u slučaju da se svetska ekonomija izvuče iz krize.\nTEMA: Smanjenje doznaka iz inostranstva pogađa region


Konkurs za Dom učenika - Ozon Media\nSremska Mitrovica – Ministarstvo prosvete, nauke i tehnološkog razvoja raspisalo je konkurs za prijem učenika na smeštaj i ishranu za školsku 2013/2014 godinu u Domu učenika srednjih škola u Sremskoj Mitrovici.\nPrvi upisni rok je od 8. do 16. jula, a za preostala slobodna mesta i za osetljive društvene grupe koje nisu dobile smeštaj u prvoj raspodeli biće drugi upisni rok od 26. do 30. avgusta.\nPreliminarna rang lista biće objavljena 17. jula . Svaki kandidat ima pravo prigovora na rang listu u roku od 8 dana od dana njenog objavljivanja. Konačna rang lista biće objavljena 26. Jula.\nIspunjavanje uslova za prijem u ustanovu kandidati dokazuju odgovarajućom originalnom dokumentacijim, odnosno overenim fotokopijama, detaljnije o tome ovde.\nDom ove godine ima 193 raspoloživa mesta. Pravo na smeštaj i ishranu imaju redovni učenici srednjih škola u Republici Srbiji čije se školovanje finansira iz budžeta Republike Srbije, državljani Srbije koji nemaju prebivalište u mestu u kome se nalazi sedište ustanove, učenici strani državljani država u okruženju čije se školovanje finansira iz budžeta Republike Srbije i učenici iz osetljivih društvenih grupa.\nOsim smeštaja i ishrane učenici ostvaruju uslove za obrazovanje, vaspitanje, kulturno-zabavnu delatnost, fizičku rekreaciju i druge potrebe učenika.\nUčenicima je dostupna savremeno opremljena kuhinja sa trpezarijom u kojoj se servira kvalitetna i raznovrsna hrana, čitaonica i biblioteka sa fondom od preko 6.500 knjiga u kojoj organizuju i pesničke večeri, medijateka sa televizorom, videobimom i dvd uređajem, informatički kabinet sa savremenim računarima i pristupom internetu, tereni za male sportove, automatska streljana, bilijar sala i sto za stoni tenis.\nDom se tokom raspusta koristi za smeštaj i ishranu sportskih grupa i klubova, učesnika raznih takmičenja i manifestacija.


Tanjug 18. maja 2021. 11:09\nSOFIJA/SKOPLJE – Bugarski evroparlamentarac Angel Džambaski oštro je kritikovao hrvatskog predsednika Zorana Milanovića, koji je, kako kaže, optužio Sofiju da se meša u unutrašnje stvari Severne Makedonije, da želi da joj nanese štetu i ponizi je.\nOsujući izjavu Milanovića, Džambaski kaže da se upravo hrvatski predsednik meša u unutrašnje stvari Bugarske, uz najavu da će mu se zbog toga, kako je naveo, „otvoreno suprotstaviti“.\n„Šef hrvatske države je ogorčen činjenicom da ovakve akcije protiv RSM dolaze od zemlje koja je članica EU. I ja sam ogorčen činjenicom da jedan član EU napada drugog i zauzima se snažno na stranu u sporu u koji nije uključen“, napisao je Džambaski.\n„Još jednom moram da ponovim….Naša dugogodišnja bitka je u udžbenicima koji obrazuju nove generacije u RSM…“,napisao je Džambaski., konačno ima istine.\n?Milanović je juče tokom održavanja sastanka u okviru procesa Brdo-Brioni na Brdu kod Kranja rekao da nisu sve zemlje na istom niovu tokom pregovora o pristupanju EU, a što se tiče Makedonije rekao je da je ta zemlja u „neogućem položaju“.\nOn je rekao da je reč o nekim uslovima koje je Bugarska postavila Makedoniji u poodmakloj fazi evropskog puta, a odnosi se na sadržaj nekih udžbenika istorije.


Korać: FK Novi Pazar beleži najbolje rezultate u istoriji kluba, ADIDAS novi sponzor! - Sandžak Haber - Sandžačke Internet Novine\nNaslovna Vijesti Korać: FK Novi Pazar beleži najbolje rezultate u istoriji kluba, ADIDAS novi...\nKorać: FK Novi Pazar beleži najbolje rezultate u istoriji kluba, ADIDAS novi sponzor!\nNovi Pazar – Generalni sekretar FK Novi Pazar Redžep Korać izjavio je večeras gostujući na Regionalnoj televiziji da FK Novi Pazar beleži najbolje rezultate u Istoriji kluba ali i da će u ponedeljak dobiti licencu za evropska takmičenja.\n“Za nama je sezona koja će ostati upisana u istoriji kluba. Ako pobedimo u Subotu imaćemo rekordan broj bodova a to je skoro 50” rekao je Korać i dodao da se ovaj klub do skoro borio za opstanak.\nPrema njegovm rečima dosadašnja gol razlika je bila minus 20 a sada je plus deset.\n“Savladali smo po prvi put Crvenu Zvezdu i sasekli joj put ka tituli. Nismo ostali dužni ni Partizanu jer smo jedina ekipa koja je ostala neporažena ekipa od Šampiona države. Sve to dovoljno govori koliki je uspeh našeg kluba rekao je on.\nOn je podsetio da je Pazar uspeo da izbori 17 bodova na gostovanjima i da su pobede bile ubedljive.\n“Ova, najuspešnija sezona u istoriji kluba je rezultat od 2008 godine kada je Novi Pazar zacrtao ulazak u Jelen Super ligu, a najveću zaslugu za to ima Ministar Rasim Ljajić ali i gradska uprava, gradonačelnik Meho Mahmutović i Predsednik Nedžad Dragolovčanin” rekao je Korać.\nOno što ostaje da se žali prema rečima Generalnog sekretara jeste to što se ispustio ulazak u Evropu a to bi bilo veoma značajno jer obezbeđuje značajna finansijska sredstva za funkcionisanje kluba.\n“Novi Pazar nije odustao, mi u ponedeljak dobijamo licencu za Evropska takmičenja a da li će Vojvodina uspeti ili neće uspeti da reši finansijske probleme koji nisu mali, ne znam želim im sreću. Ali, ako oni ne budu uspeli mi ćemo ići u evropu” generalni sekretar i dodao da ako se ne ode ove godine ići će se naredne.\nOn je podsetio da je FK Novi Pazar od 2008 godine napravio velike reziltate “tu su stadion, tereni kao i drugi uslovi. FSS nas je pohvalio juče na sednici za organizaciju mečeva i to je veliki podsticaj. Jeste nas kažnjavala disciplinska komisija i oštećeni smo ali šta je tu je”.\nOno što smo započeli a nastavićemo ove godine jeste rad sa omladinskim programom. Novi Pazar će potpisati sponzorski ugovor sa kompanijom Adidas i od sledeće sezone nosiće njihovu opremu.\nPrethodni tekstSkupština grada izglasala osudu rehabilitacije Draže Mihajlovića!\nSledeći tekstKosanović na potezu!


Poboljšajte sigurnost i efikasnost vaših sistema za grejanje i hlađenje, dok smanjujete troškove radnog veka sa Grundfos sistemima za kontrolu temperature.\nGrundfos sistemi za regulaciju niske temperature\nZa mnoge industrijske procese, efikasna i pametna kontrola temperature je neophodna za optimalnu energetsku efikasnost i performanse sistema. Bez obzira da li vaš sistem radi iznad ili ispod nule i šta prolazi kroz cevi, imamo rešenje za pumpanje koje odgovara vašim potrebama.\nNaši unapređeni kontroleri, integrisani frekventni regulatori i tiho pokretane pumpe sa promjenljivom brzinom obezbeđuju vodeća svetska rešenja koja omogućuju kontrolu temperature uz maksimalnu sigurnost i efikasnost vaših sistema grejanja i hlađenja. Smanjite troškove rada i životnog ciklusa i dobijte pristup našem bogatom iskustvu i stručnosti u svim oblastima.\nGrundfos prilagođena pumpna rešenja obezbeđuju siguran rad u svakom trenutku, čak i kada protiču teške tečnosti, poput amonijaka i zapaljivih tečnosti.\nPored naše impresivne ponude visokokvalitetnih cirkulacionih pumpi, nudimo niz motora, regulatora brzine, senzora i monitora koji će poboljšati energetsku efikasnost vašeg sistema.\nGrundfos pumpe i pumpni sistemi garantuju pružanje maksimalnih performansi - čime ste u prednosti 24/7.\nDa li vaš sistem za regulaciju temperature troši energiju?\nGrundfos inteligentne kompaktne pumpe sa promjenjivom brzinom mogu smanjiti složenost kontrole temperature ili rashladne jedinice, doprinoseći na taj način poboljšanju energetske efikasnosti i uštedi kapitala i operativnih troškova. Pomoću Grundfos iSOLUTIONS možete preuzeti kontrolu nad kretanjem temperature, te nadzirati i optimizovati ceo rashladni sistem.\nPovećajte komfor u vašem sistemu\nUpoznajte našeg stručnjaka za kontrolu temperature i pogledajte kako smanjujete potrošnju energije i habanje industrijskim aplikacijama grejanja i hlađenja.


A. Marković / M. Pejić\nAleksandra je, na sreću, zadobila samo povredu glave i ramena i zbrinuta je u Urgentnom centru, odakle je nakon pet sati od incidenta, koji se dogodio oko 18 sati, ispričala za “Blic” da još nije svesna šta je moglo da joj se dogodi.\n- Sve se desilo tako brzo, u roku od deset sekundi, još uvek dolazim sebi. Skela me je udarila u glavu i po ramenu, a drug koji je sve to posmatrao sa strane mi je rekao da bi šipka prošla direktno kroz mene da sam stajala koji centimetar levo ili desno. Osetila sam kako me neko vuče i izvlači ispred bine, gde je vladao totalni haos i svi su trčali unaokolo. Ne znam koliko će me zadržati na pregledu jer se sada ne osećam baš dobro - uzrujano priča Aleksandra.\nKrov se urušio na pola, prekrio je ceo stejdž, pali su reflektori i metalni držači, a ispred bine se takođe nalazio deo srušene nadstrešnice.\n- Trebali smo da nastupimo kao predgrupa, a ja sam nekoliko sekundi pre nezgode sišao sa bine. Mogli su svi da nastradaju. Aleksandra je dobila udarac u glavu, Adam je povredio rame i nogu, dok je Milana prošla sa izgrebanom rukom. Svi su prilično uzrujani. Ne smem da pomislim šta bi bilo da se ovo dogodilo za vreme koncerta i koliko ljudi bi tada bilo povređeno - kaže Ivan Bon iz grupe “Mistake Mistake”.


Ministarka za evropske integracije u Vladi Republike Srbije Jadranka Joksimović i potpredsednik Pokrajinske vlade Đorđe Milićević otvoriće u četvrtak, 26. jula, konferenciju povodom projekta „Revitalizacija navigacione infrastrukture kanala Begej„, finansiranog iz Interreg – IPA programa prekogranične saradnje Rumunija – Srbija.\nOtvarajuća konferencija će se održati u 11 sati, u velikoj sali Skupštine AP Vojvodine.\n„Ovaj strateški projekat vredan je 13,85 miliona evra, od čega je donacija EU 11,77 miliona evra. Nakon završetka radova predviđenih projektom, očekuje se ponovno otvaranje plovidbe Begejom, razvoj turizma, unapređenje infrastrukture i povezivanje prekograničnog regiona“, navodi Pokrajinska vlada.\nPartneri na projektu su Pokrajinski sekretarijat za regionalni razvoj, međuregionalnu saradnju i lokalnu samoupravu, Javno vodoprivredno preduzeće „Vode Vojvodine“, Županijski savet Timiš i Administracija rečnog basena Banat.\nTagoviEvropska unija Kanal Begej revitalizacija\nUskoro sledi i drugi deo radova na izgradnji fekalne kanalizacije


Otvorena Kancelarija za kontrolu budžeta u Skupštini Srbije\nKancelarija koja će se baviti kontrolom budžeta Srbije otvorena je danas u Skupštini Srbije.\nKancelarija, čiji je pun naziv Parlamentarna budžetska kancerija, radiće u okviru Odbora za finansije, republički budžet i kontrolu trošenja, a pružaće ekonomske analize predloga budžeta, ali i zakona iz oblasti fiskalne politike.\nKancelarija će zaposliti četiri istraživača, a finansiraće se kroz projekat Vestminsterske fondacije za demokratiju (VFD).\nPotpredsednik Skupštine Veroljub Arsić kazao je da na ovaj način Skupština povećava svoje kapacitete za vršenje nadzorne funkcije, posebno u delu javnih finansija, ali da će kroz Kancelariju „poslanici imati prilike i da učestvuju u kreiranju budžeta“.\nDirektor VFD Entoni Smit kazao je da je taj projekat jedan od najznačajnijih kontrolnih mehanizama u Evropi i da „svaki moderni parlament mora da vrši svoju nadzornu funkciju“.


Veran Matić demantovao insinuacije da je strani plaćenik – Amitz Dulniker\nVest koja je danas objavljena na ovom blogu a tiče se Stratfora i namera Vikiliksa da raskrinka pozadinu rada ove, navodno nezavisne agencije za razmenu informacija, je izazvala mnogo burnih reakcija srpske javnosti, najpre zbog činjenice da se u jednom dokumentu pojavilo imena sedam novinara iz srpskih medija. S obzirom da nisam imao dovoljno informacija da bih izneo sopstveni stav o celoj situaciji preneo sam post Vikiliksa kao vest.\nVest je preuzeta sa zvanične internet strane Vikliksa.\nVeran Matić koji je prvi na spisku u dokumentu koje je objavio Vikiliks je reagovao brzo i mudro, i Smediji (mediju u vlasništvu majke SPS-ovog funkcionera Bakija Anđelkovića) dostavio na uvid ugovor koji je potpisao sa Stratforom u Septembru 2009. godine. Takođe je demantovao navode da je strani plaćenik, i izjavio da je njegova saradnja i saradnja B92 sa Stratforom bila tipska kakvu imaju i drugi mediji u svetu.\nOvde možete pročitati kompletni demant objavljen na portalu Smedija\nUgovor kojim je B92 počela saradnju sa Stratforom, objavljen danas na portalu Smedia


kakanj – LINK Mostar\nU okviru projekta „EU4Business – za konkurentnu i inovativnu domaću ekonomiju“ koga finansira Evropska unija u BiH u iznosu od 15 miliona eura, općine Jablanica, Kakanj i Konjic su u januaru 2020. godine formirale međuopćinsko partnerstvo za razvoj preduzetništva te aktivno rade na unapređenju inkluzivne poduzetničke infrastrukture. Tim povodom, u Jablanici je tokom juna 2020....\nMEĐUOPĆINSKA ONLINE KONFERENCIJA „KAKO UNAPRIJEDITI PROGRAM PODRŠKE START – UPIMA“\nJučer je održana prva Međuopćinska online konferencija „Kako unaprijediti program podrške start-upima“ u okviru EU4Bussiness programa, koga finansira Evropska unija u vrijednosti 15 miliona eura. Konferencija je jedna od aktivnosti projekta „Međuopćinskom saradnjom do bolje i inkluzivnije prakse podrške start-upima“, kojim se nastoji direktno poboljšati inkluzivna poduzetnička infrastruktura u tri lokalne zajednice u Bosni i...\nU prostorijama Općine Kakanj održan je stručni skup na temu „Komparativna analiza programa podrške start up-ima i efekti“. Na skupu su predstavljeni primjeri dobre prakse FBiH-RS kada su u pitanju programi podrške start up-ima i efekti, te preliminarni nacrt komparativne analize programa podrške start up-ima u BiH. Na ovaj način usaglašen je nacrt analize kao...\nKonferencija „Međuopćinskom saradnjom do bolje i inkluzivnije prakse podrške start-upima“ održana je 27.01.2020. godine u Kaknju. Konferencija je organizovana u okviru projekta „Međuopćinskom saradnjom do bolje i inkluzivnije prakse podrške start-upima“ kojeg u partnerstvu implementiraju: općina Jablanica, općina Kakanj, općina Konjic, Udruženje za poduzetništvo i posao LiNK, Služba za zapošljavanje HNK, Služba za zapošljavanje ZDK...


Nisu tačni navodi da Republika Srpska odbija proveru diploma na zahtev Republike Hrvatske, saopštilo je Ministarstvo za naučnotehnološlki razvoj, visoko obrazovanje i informaciono društvo RS, a povodom informacija koje su se pojavile u javnosti da je ovo navela ministarka znanosti i obrazovanja Hrvatske Blaženka Divjak.\nNakon ovih informacija, ministar Srđan Rajčević je, navode, stupio u kontakt sa ministarkom Divjak i dobio uveravanja da ne preti nikakva opasnost po nosioce naših diploma.\n– Bio sam iznenađen kada sam saznao za izjavu ministarke Divjak i istog trenutka sam proverio u nadležnoj službi u ministarstvu iz koje su me uverili da je dosadašnji proces provere, odnosno odgovora na zahteve iz Republike Hrvatske, proticao bez ikakvih problema. Ministarka Divjak i ja smo razgovarali jutros i dogovorili se da u cilju izbegavanja bilo kakvih tehničkih problema u vezi sa procesom provera, ubuduće svi kontakti između ministarstava budu direktni – rekao je ministar Rajčević.\nHrvatska ministarka ga je obavestila o njihovim aktivnostima i pojedinim nepravilnostima koje su utvrđene, ali koje se nisu isključivo odnosile na Republiku Srpsku, nego da se radilo i o diplomama iz drugih država u regionu.\n– Spomenula je jedan slučaj iz Republike Srpske, ali se on odnosi na proveru svedočanstva srednje škole. Ja sam preuzeo obavezu da o tome obavestim nadležno ministarstvo – naveo je ministar Rajčević.\nMinistar Rajčević je, takođe, zamolio ministarku Divjak da Ministarstvu za naučnotehnološki razvoj, visoko obrazovanje i informaciono društvo RS dostavi spisak imena i prezimena za koje želi da se obavi provera, a da će nadležne institucije iz Republike Srpske odmah preduzeti sve što je potrebno kako bi organima Republike Hrvatske bilo odgovoreno u najkraćem mogućem roku.\nMinistri su se usaglasili da zajedno sa ostalim nadležnim organima država iz regiona ostaju na istom zadatku borbe protiv negativnih pojava u visokom obrazovanju i nadu da će međusobna saradnja biti uspešno nastavljena, piše Srpskainfo.\nRajčević: Nedopustivo da srpski ministar glasa za sporni izveštaj agencije na nivou BiH


Vlasti Republike Turske izgradile su 81 kilometar dugi sigurnosni zid na granici sa Iranom, javlja Anadolu Agency (AA).\nMinistar unutrašnjih poslova Turske Suleyman Soylu na Twitteru je napisao da je izgradnja pograničnog zida završena te je objavio i fotografije tog zida u istočnoj turskoj provinciji Agriju. ( MUP Turske – Anadolu Agency )\nLIFE: Turska od danas uvodi nova ograničenja, policijski sat svakog dana\nOn je naveo kako je taj projekt dio napora koje Turska ulaže u jačanje sigurnosti granica i zahvalio se javnoj kompaniji TOKI koja je bila izvođač radova koji su vođeni uz pojačane mjere sigurnosti.\nTursku dijeli 534 kilometara granice sa Iranom, a jačanjem sigurnosnih mjera na granici Turska želi ojačati borbu protiv krijumčarenja, nelegalnog kretanja migranata i terorista PKK-a.\nTurska je s istim ciljem i prije dvije godine izgradila 764 kilometra dugi sigurnosni zid na granici sa susjednom Sirijom.


Turski “AtlasGlobal” obustavlja letove za Sarajevo – Haber.ba\nTurski “AtlasGlobal” obustavlja letove za Sarajevo\nIz turske aviokompanije AtlasGlobal, potvrđeno je da se obustavljaju letovi iz Istanbula za Sarajevo.\nAtlas Global - BiznisInfo.ba\nNakon što je uspostavljena u junu, ova linija je trebala biti održavana tokom čitave godine, ali je u novembru objavljeno kako će se letovi obavljati samo tokom ljetne sezone.\nMeđutim, ova aviokompanija sada je odlučila u potpunosti obustaviti letove prema Sarajevu, te je prodaja karata obustavljena, a glavni bh. grad uklonjen je sa liste destinacija na koje kompanija AtlasGlobal leti…\nRazlozi zbog kojih je obustavljena ova linija, nisu poznati, ali se špekulište da je razlog jaka konkurencija s obzirom na to da letove na relaciji Istanbul – Sarajevo imaju Turkish Airlines i Pegasus Airlines.\nTeme:Atlas Global, aviokompanija, Istanbul, Međunarodni aerodrom Sarajevo, prekinuti letovi, Sarajevo\nU izjavi za AS Roma Match Preview Edin Džeko je citirao svoju kćerkicu Unu...\nNema ništa gore od čišćenja zagorele masnoće u kuhinji. Besomučno trljanje sunđerom vam je...\nFudbalska groznica ponovo trese i Mostar te je svoj dolazak na naš najveći stadion...\nPjevačica je u subotu uveče za porodicu i prijatelje upriličila slavlje u jednom beogradskom...


Organizacija speleološkog istraživanja "Speleokamp Tajan 2018"\nU periodu od 06. do 15.07.2018. godine, na području Parka prirode Tajan, lokalitet Suha, općina Zavidovići – Bosna i Hercegovina, u organizaciji Poslovne jedinice Spomenik prirode Tajan i SNIK-a (Sportsko naučno istraživačkog kluba) ATOM iz Zavidovića, održat će se istraživanje speleoloških objekata, pod nazivom „Speleokamp Tajan 2018“.\nKamp ce biti organizovan pored ceste Kamenica-Ponijeri-Kakanj na udaljenosti 2 kilometra od Kamenice (restoran) prema Ponijerima i Kaknju.\nNa prostoru Tajana, do sada je registrovano više od 100 speleoloških objekata. Nisu završena istraživanja svih objekata što je, svakako, i jedan od razloga za organizovanje jednog ovakvog spleokampa.\nCilj ovogodišnjeg istraživanja je prvenstveno objekat „Odušak u Suhoj“ a broj speleologa će diktirati i nastavak istraživanja sistema „Jama Atom-Ponor kod Brvnare“ te mogućnost spajanja sa "Ponorom Novara".\n"Ponor Novara" otkriven je 2004.god, a 2005. godine je istražen u dužini 341 m i u dubinu 177 metara. Procijenjeno je da "Ponor Novara" ima perspektivu spajanja sa sistemom "Jama Atom-Ponor kod Brvnare", ali je završni kanal postao prenizak za dalje napredovanje. Sva dosadašnja istraživanja pokazuju da su podzemni tokovi kroz sistem "Jama Atom –Ponor kod Brvnare" i "Ponor Novara" dvije lijeve pritoke jednog puno većeg podzemnog toka koji se pojavljuje iz sifona u Beogradskom kanalu.\nOsim navedenih istraživanja, speleoronioci će istraživati podvodni dio sistema Izrona Suha.\nPrijavljeno je tridesetak učesnika, arheologa, speleologa, biospeleologa...Učesnici će biti, uz članove ATOM-a iz Zavidovića, i gosti iz Sarajeva, Mostara, Tomislavgrada, Banja Luke, Tuzle, Visokog, Zagreba i Beograda.\nTreba napomenuti da će događaj biti i medijski propraćen od strane dnevnog lista „Dnevni avaz“, te državne televizije BHRT.


Održan "Pre-departure day" za studente UCG koji odlaze na razmjenu\n/ Rektorat Centar za međunarodnu saradnju /Vijesti /Održan "Pre-departure day" za studente UCG koji odlaze na razmjenu\nU organizaciji Kancelarije za međunarodnu saradnju Univerziteta Crne Gore održan je sastanak sa studentima koji ovog, ljetnjeg semestra akademske 2017/18.godine, idu na razmjenu u okviru Erasmus+ programa na neki od partnerskih univerziteta sa kojima naš univerzitet ima saradnju u okviru ovog programa.\nCilj sastanka, prvenstveno, bio je upoznavanje sa studentima pred njihov odlazak na mobilnost, kao i razmjena iskustava i informacija vezanih za pripreme za mobilnost. Studenti su bili u prilici da dobiju odgovore na pitanja koja se tiču boravka na stranom univerzitetu, posebno u toku prvih sedmica razmjene. Teme sastanka su bile raznovrsne: dobijanje boravišne dozvole (za one koji nemaju vizu), sastavljanje i izmjena Ugovora o učenju (Learning agreementa), isplata mjesečne stipendije i ostala praktična pitanja vezana za odlazak na razmjenu.\nSastanku su prisustvovali i bivši stipendisti koji su svoja kako pozitivna, tako i negativna iskustva prenijeli studentima, i time ih uputili na sve ono šta ih čeka u stranoj zemlji, ali i dali savjete kako da prevaziđu prepreke na koje će neminovno nailaziti, kao i kulturni šok, koji je kod mnogih studenata prisutan, posebno u prvom mjesecu razmjene.\n"Svaki početak je težak", naglasili su zaposleni u Kancelariji, ali on se brzo i prebrodi. Svakako, većina studenata se vrati sa prelijepim iskustvima, o čemu govori i dokaz da dosta njih traži i produžetak stipendije na još jedan semestar.


Vaučeri na odmoru\n25. Jun 2021 1064\nFoto: Oliver Dumoulin/Unsplash\nStanovnici Srpske turističke vaučere, koji su kreirani kao mjera podrške u prevazilaženju teškoća izazvanih pandemijom, mogu da koriste samo do kraja mjeseca, nakon čega slijedi pauza jer, imajući u vidu njihov značaj, resorno ministarstvo u dogledno vrijeme planira da pokrene sličan projekat.\nU Ministarstvu trgovine i turizma RS su istakli da u ovom momentu nije planirano dodatno produžavanje roka za korišćenje turističkih vaučera u Srpskoj jer je usljed stabilizacije epidemiološke situacije došlo do liberalizacije kretanja građana među državama.\n- Opredijeljeni smo da ovaj projekat zaživi i u narednom periodu, ali ne kao mjera podrške u prevazilaženju teškoća u poslovanju, već kao promotivni projekat podrške domaćem turizmu. O svim narednim koracima dž vezi sa ovim i sličnim projektima javnost će biti blagovremeno informisana - kazali su u ministarstvu i podsjetili da, prema važećoj uredbi, projekat turističkih vaučera traje do 30. juna ove godine.\nDodali su da ministarstvo od početka projekta kontinuirano prati realizaciju i analizira efekte na turizam i privredu RS, te da su od 15. juna prošle godine do sada građanima Srpske izdata 45.383 vaučera vrijednosti od po 100 KM za smještaj u ugostiteljskim objektima koji posluju na ovom području.\n- Broj realizovanih vaučera, ali i privrednih subjekata koji su uključeni u projekat, a to je 97 ugostiteljskih objekata za smještaj i 28 turističkih agencija, kao i odlične povratne informacije od strane korisnika vaučera, govore u prilog tome da projekat možemo smatrati uspješnim - istakli su u ministarstvu.\nDirektorica Turističke organizacije RS Nada Jovanović je istakla da bi vaučeri trebalo da postanu praksa i kada prođe pandemija virusa korona, jer građani nikada kao prošle i ove godine nisu upoznali turističke bisere Srpske. Vaučeri su, kako kaže Jovanovićeva, izuzetan potez Vlade RS i odluka donesena u pravom trenutku za podršku domaćoj privredi, prenosi Glas Srpske.\n- Vjerujem da će i bez vaučera ova sezona biti uspješna jer kako se epidemiološka situacija popravlja, tako se i turistički centri u Srpskoj pune. U Trebinju sam se ovih dana uvjerila da turisti dolaze sa svih strana. Sve je krcato, gotovo se nijedan slobodan krevet ne može naći - istakla je Jovanovićeva.\nČlan Upravnog odbora Udruženja poslodavaca ugostiteljstva i turizma “Horeka” Zoran Preradović kaže da su vaučeri mnogo pomogli privredi, posebno banjama, Olimpijskom centru “Jahorina” i ugostiteljima u Trebinju, a velike koristi su imale i turističke agencije.\n- Zbog toga bi vaučeri i u Srpskoj, kao što je slučaj u Srbiji, trebalo da postanu praksa jer su dosta doprinijeli razvoju turizma, posebno banja - kazao je Preradović.\nNajviše vaučera, prema riječima Nade Jovanović, iskorišćeno je u Zdravstveno-turističkom centru “Banja Vrućica”, u hotelima u Trebinju, “Banji Kulaši”, banji “Vilina vlas” i Nacionalnom parku “Sutjeska”.\n- Jedna od destinacija koja se ovog ljeta može izdvojiti kao hit je Jahorina. Planinski bob na šinama predstavlja posebnu atrakciju, a aktuelni su i banjski centri, park “Sutjeska”, te Višegrad sa Andrićgradom - naglasila je Jovanovićeva.\nTagovi: vaučeri turizam republika srpska


Pilates je način vežbanja gde se posebna pažnja posvećuje kontroli mišića i stabilizaciji tela. Fokus u radu jesu vežbe koje stimulišu rad unutrašnjih mišića koji su važni za držanje tela uz poseban osvrt na mišiće trbušnog zida.\nOsnovna ideja pilates vežbanja nije na povećanju mišićne mase, već na izduživanju i ispravljanju, što mnogi programi vežbanja u svojoj praksi izostavljaju.\nPored vežbi koje se rade bez rekvizita i skoncentrisani su na izdržaje, u pilates praksi se koriste rekviziti koji nam daju svojevrsnu pomoć u realizaciji cilja. U svojoj praksi mnogi fizioterapeuti danas primenjuju upravo ove vežbe jer daju izvanredne razultate. Pored toga, pilates praksa se primenjuje i u rehabilitacionom procesu mnogih profesionalnih sportista.\nSa praktikovanjem pilates vežbi možete početi u bilo kom dobu, možete ga upražnjavati u studijima, kod kuće, na poslu uz preporučeni nadzor instruktora. Za veoma kratko vreme, imaćete priliku da osetite kako vam se telo menja, razvijaju se vretenasti mišići, pokreti se izvode sve samouverenijie i preciznije, jačaju se mišići trupa, karlice i leđa, ispravljate se i bolje se osećate.


Dodik sa papom Franjom: „U Vatikanu sam u zvanicnoj poseti“\nizvor: agencije foto: 26.04..2019.\nMilord Dodik je rekao za RTRS da je zadovoljan sastankom sa papom Franjom.\nNaglasio je da je potrebno nastaviti saradnju inistitucija Srpske i BiH sa Katoličkom crkvom.\nIstakao je da je papi preneo pozdrave patrijarha srpskog Irineja.\nPredsednica RS Željka Cvijanović je rekla da je papa čestitao Vaskrs verujućem narodu u Republici Srpskoj i BiH.\nOn je rekao da će papu obavestiti i o planiranoj gradnji monumentalnog spomen-parka jasenovačkim žrtvama u Donjoj Gradini, te da je to zajednički projekat Srpske i Srbije. Tokom posete će, kaže, biti razgovarano o odnosu BiH i Vatikana, ali i o dešavanjima u svetu, poput terorističkog napada na Novom Zelandu, jer i sam papa Franjo snažno promoviše saradnju i mir.\n„Predsedništvo BiH nije razmatralo ovu posetu, niti je zauzimalo bilo kakav stav o tome. Stavovi koje u vezi s tim Milorad Dodik iznosi u javnosti nisu stavovi Predsedništva BiH, te predstavljaju isključivo njegovo lično mišljenje”, navodi se u saopštenju, prenosi Beta.\nDodik Džaferoviću: U Vatikanu sam u zvaničnoj poseti\nVATIKAN– Predsedavajući i srpski član Predsedništva BiH Milorad Dodik doputovao je u Vatikan, gde će se danas sastati s papom Franjom, prenela je banjalučka ATV.\n„Kada sam sleteo na aerodrom u Rim dočekao me je zvanični protokol Vatikana, tako da ne znam šta bi još trebalo da objasnim. Mislim da je to uobičajeno u okviru procedura koje važe u Predsedništvu, da član Predsedništva kojeg pozove neko iz druge države može da to učini i ode u zvaničnu posetu, i ja samo koristim to”, kazao je Dodik, javlja Tanjug.\nOn je podsetio da je isto „pre samo mesec dana uradio i (hrvatski član Predsedništva BiH) Željko Komšić kada je odlazio u Severnu Makedoniju”.\n„Nema tu šta da se objašnjava, moj sastanak s papom će sve objasniti, a za male duše i one koji žele u tome da nešto sitničare, uvek ima prostora za to”, rekao je Dodik.\n„Iskoristiću priliku da upoznam papu sa mojim stavovima s tim u vezi sa razvojem nekih događaja iz prošlosti i da pokušamo doći do nekog zajedničkog stava o tome da je potrebno graditi mir, da bez obzira na izazove koji nisu nimalo jednostavni i da svet vapi za mirom”, kazao je Dodik.


Prikaz presude u predmetu Radovanović i drugi protiv Srbije\nEvropski sud za ljudska prava (u daljem tekstu: Sud) je 27. avgusta 2019. godine objavio presudu u predmetu Radovanović i drugi protiv Srbije, predstavka broj 55003/16 i jedanaest drugih predstavki.\nReč je o presudi u kojoj je Sud ocenjivao da li je visina naknade nematerijalne štete koja je dosuđena od strane redovnih sudova na osnovu Zakona o izmenama i dopunama Zakona o uređenju sudova dovoljna i adekvatna. Uprkos protivljenju Vlade Republike Srbije (u daljem tekstu: Vlada) o ovom predmetu je odlučivao tročlani odbor, pa je presuda postala pravosnažna 27. avgusta 2019. godine.\nPodnosioci predstavke su se prituživali na povredu člana 6. stav 1. Evropske konvencije za zaštitu ljudskih prava i osnovnih sloboda (u daljem tekstu: Konvencija) zbog prekomerne dužine trajanja izvršnih postupaka. Podnosioci su ishodovali pravosnažne presude kojima je obavezano preduzeće sa većinskim društvenim kapitalom da im izmiri neisplaćena potraživanja iz radnog odnosa. Podnosioci su izneli pritužbe i u pogledu navodne povrede prava na delotvorno pravno sredstvo iz člana 13. Konvencije.\nU skladu sa Zakonom o izmenama i dopunama Zakona o uređenju sudova (koji je bio na snazi od 1. januara 2014. godine do 1. januara 2016. godine) nadležni viši sud je odlučivao o pritužbama podnosilaca o nerazumno dugom trajanju domaćih izvršnih postupaka. Konkretno, Apelacioni sud u Kragujevcu i Viši sud u Čačku su utvrdili povredu prava na suđenje u razumnom roku u odnosu na sve podnosioce i dodelili im naknadu nematerijalne štete u iznosima od 100 do 400 evra.\nNakon toga, svi podnosioci su izjavili ustavne žalbe Ustavnom sudu koji je utvrdio da je, usled neizvršenja pravosnažnih presuda donetih u korist podnosilaca predstavki, došlo do povrede njihovog prava na mirno uživanje imovine. Ustavni sud je, posledično, dodelio podnosiocima predstavki i materijalnu štetu u iznosima koji su dosuđeni domaćim presudama koje su ostale neizvršene. Međutim, Ustavni sud je odbacio njihove pritužbe da su prethodno dodeljene naknade na ime povrede njihovog prava na suđenje u razumnom roku nedovoljne.\nU ovom predmetu Vlada je istakla prigovor nedostatka statusa žrtve na strani podnosilaca, ističući da su sporne domaće odluke izvršene, da je država priznala povredu Konvencije i da je naknada dodeljena od strane domaćih sudova adekvatna i dovoljna, posebno imajući u vidu tešku socio-ekonomsku situaciju u zemlji i ograničene budžetske resurse, kao i prirodu ovog pravnog sredstva.\nSud je konstatovao da su naknade koje su domaći sudovi dodelili u ovim predmetima značajno niže u poređenju sa iznosima koje je Sud dodeljivao u predmetima koji se tiču neizvršenja domaćih presuda donetih protiv preduzeća sa pretežnim društvenim kapitalom. Stoga je Sud odbio prigovor nedostatka statusa žrtve. Sud je takođe naveo da bi mogao da prihvati nižu naknadu isplaćenu na domaćem nivou, ukoliko se Republika Srbija odluči za sveobuhvatno rešenje problema tako što će zakonom preneti na sebe odgovornost za sve neizvršene domaće odluke donete protiv društvenih preduzeća, ukazujući pritom na odluku iz predmeta Knežević protiv Bosne i Hercegovine, broj 15663/12 gde je prihvaćen iznos naknade nematerijalne štete od 50 evra.\nRazmatrajući osnovanost pritužbi, Sud je konstatovao da je često utvrđivao povredu člana 6. stav 1. Konvencije u slučajevima u kojima su pokrenuta slična pitanja, pa je u tom smislu ukazao na presude iz predmeta Kačapor i drugi protiv Srbije, br. 2269/06 i Crnišanin i drugi protiv Srbije, br. 35835/05, te je zaključio da nema razloga za odstupanje od takve sudske prakse. Posledično je utvrđena povreda člana 6. stav 1. Konvencije.\nUzimajući u obzir da su razmotrene pritužbe u smislu člana 6. stav 1. Konvencije, Sud je zauzeo stanovište da nema potrebe da posebno razmatra pritužbe podnosilaca u pogledu navodne povrede člana 13. Konvencije.\nDodatno, Sud je utvrdio da Republika Srbija treba da isplati svakom podnosiocu predstavke iznos od 2.000 evra na ime nematerijalne štete i pretrpljenih troškova, umanjeno za iznose koji su po istom osnovu već isplaćeni na domaćem nivou.